«14 segundutik jaistea da nire erronka berria»\nHemeroteca | Domingo, 19 de agosto 2018\nMarka horrekin, munduko txapelketako finalean sartu litekeela uste du Teresa Errandoneak\nNOTICIA DE Iosu Gorrotxategi\nTeresa Errandonea eta Teresa Zaragueta, atletismoan arituak. Foto: Alvaro\nAmankomunean gauza asko dituzte aste honetako bi elkarrizketatuek. Batetik, izen berdina dutela: Teresa. Bestetik, proiekzio handiko kirolariak direla, biak ere Bidasoa Atletismo Taldekoak gainera. Jubenil mailako munduko txapelketarako txartela eskuratu berri du Teresa Errandoneak hesi-lasterketetan eta Euskadiko errekor berria lortu du kadete mailan Teresa Zaraguetak altuera-jauzian. Biekin izan gara aste honetan Donostiako miniestadioan.\n-Jubenil mailako munduko txapelketan aritzeko txartela lortu berri duzu zuk Durangoko Euskadiko txapelketan. Espero al zenuen gutxieneko marka hori lortzea?\n-Espero nuen, bai, iaz ere gutxieneko marka lortu nuen eta, baina ezustekoa izan da denboraldiko lehen lasterketan minimoa lortzea.\n-Iaz ere lortu zenuela?\n-Bai, hori da. Iaz, Espainiako txapelketako finalean, orduko gutxieneko marka lortu nuen, 14''30. Aurten, federaziokoek beheratu egin dute gutxieneko hori bost ehunenekotan, baina ni ere asko hobetu naiz. Durangon lortu nuen marka hura da frogarik onena: 14''12. Haizea kontra izan nuen gainera.\n-Zergatik iruditzen zaizu hainbestean hobetu zarela azkenaldian?\n-Zalantzarik gabe, guzti hau lanaren ondorioa da. Nire lanarena eta nire entrenatzailearena, noski. Berarekin gustura nabil eta dirudienez, lan guzti hori fruitua ematen ari da.\n-Astean zenbat egunetan entrena-tzen duzu?\n-Asteburuan lehiaketarik baldin badago, lau egunetan aritzen naiz. Ez badago berriz, asteko bost egunetan joaten naiz. Lan-saioak bi ordukoak izaten dira.\n-Kirola eta ikasketak tartekatzeko arazorik al duzu?\n-Gogorra da biak tartekatzea, baina beno... Orain bertan, azterketa garaian gauden arren, nik asteburu osoa emango dut Valladoliden eta liburuak eraman beharko ditut hara.\n-Zergatik aukeratu zenituen hesi-lasterketak?\n-Ez dakit. Zazpi ala zortzi urterekin hasi nintzen atletismoan. Etxean beti ikusi izan dut atletismoa telebistan, aitarekin eta, eta behin gelara gimnasiako irakaslea etorri zen atletismoa egin nahi genuen galde-tzera. Nik izena ematea erabaki nuen. Hasieran denetarik egin genuen den-denek, baina hesietan ondo moldatzen nintzela ikusi genuen berehala.\n-Zenbateko garrantzia du teknikak hesi-lasterketetan?\n-Oso azkarra baldin bazara ere, funtsezkoa da teknika ondo ikastea. Zaila da teknika zein den zehatz-mehatz azaltzea, baina gutxi gora behera hauek dira ardatz nagusiak: hesiari erasotzen zaion hanka luzatu eta bestea hanka berriz, ipurdi aldera guztiz gordeta eraman behar da. Besoak orekan eduki behar dira, aurrera bata eta atzera bestea.\n-Epe motzera, zeintzuk dira zure helburuak?\n-Asteburu honetan euskal selekzioarekin joango naiz Valladolidera, Espainiako lurraldekako txapelketara. Hara 14 segundutik jaisteko asmoarekin joango naiz. Oraindik ere hiru aste falta dira ekainaren 18 eta 19an Granollersen jokatuko den banakako Espainiako txapelketarako, baina nik nire marka hobetzen joan nahi dut apurka-apurka. Esan didate hango pista ez dela oso azkarra, baina oso motibatuta nago eta daukadan onena ematen saiatuko naiz.\n-Eta gero zer? Espainiako txapelketa absolutura joateko esperantzarik badaukazu?\n-Bai. Gainera lortuta daukat hara joateko gutxieneko marka.\n-Hamasei urterekin hori! Ba, ez dira asko izango zure adinarekin txapelketa horretara joango direnak, ezta?\n-Ez, egia esan oso gutxi dira nire adinekoak. Pista estaliko txapelketan bi baino ez ginen izan hamasei urtekoak.\n-Zer gustatuko litzaizuke egitea jubenil mailako munduko txapelketan?\n-Maila oso altua izango da Lillen eta izugarria izango da jamaikarrekin lehiatzea. Gustatuko litzaidake finalerdietan sartzea. Kontuan hartu munduko txapelketarako minimoa 14''60 dela eta hemen, espainiar federazioak, minimo hori are gehiago beheratu egiten dutela, lehiatzera joaten direnak finalerdietan sartzeko benetako aukerak izan ditzaten edo.\n-Finalerdietan sartuko zarela uste duzu orduan?\n-Bai, bai, hori espero dut. Finalean izan naiteke 14 segundutik jaisten baldin banaiz. Hortik aurrera, ikusiko dugu urduritasunak kontrola-tzeko gai naizen ala ez.\n-Zeintzuk dira zure ametsak atletismo munduan?\n-Goreneraino iritsi nahi nuke, baina alde handia dago ametsen eta lorpenen artean. Nik oraingoz hankak lurrean dauzkat. Oraingoz emaitzak lortzen ari naiz, baina ikusiko dugu gauzak nola ateratzen diren hemendik aurrera.\n-Zeure kasuan, zu ere emaitza onak lortzen ari zara Teresa. Altuera jauzian, kadete mailan Euskadiko errekorra lortu berri duzula esan digute...\n-Bai, hala da. Metro bat eta 67 zentimetroko jauzia egin nuen maiatzean Eibarren eta handik bi astera bi zentimetrotan hobetu nuen errekorra, metro bat eta 69 zentimetroko jauziarekin.\n-Azken bi asteburuetan bi aukera berri eduki omen dituzu hori hobetzeko, ezta?\n-Bai, hala da. Bitan izan dut 1,70ra iristeko aukera, baina ez dut lortu. Ea hurrengo ahaleginean lortzen dudan. Edozein modutan, pozik nago aurten lortutakoarekin. Oraingoz bederatzi zentimetroko hobekun-tza izan dut iazkoarekin alderatuta eta hamargarren zentimetro hori hobetzea espero dut oraindik.\n-Nola hasi zinen altuera-jauzian?\n-Duela bi urte arte denetarik egiten genuen atletismo taldean, behin altuera-jauzia egitea tokatu zitzaidan arte. Nahiko ongi moldatzen nin-tzela ikusi genuen eta handik aurrera, geroz eta gehiago hobetzen joan naiz, gaur arte. Beste probetan ere parte hartzen dut, baina niretzat lehentasuna du altuerak.\n-Zergatik uste duzu moldatzen zarela hain ondo?\n-Nahiko altua naiz, metro bat eta 78 zentimetro neurtzen ditut 14 urterekin, eta horrek dezente laguntzen du. Hanketan, gainera, nahiko indarra daukat jauzia egiterakoan. Denboraren poderioz, modalitate honetan hain funtsezkoa den teknika ikasten joan naiz eta hemendik aurrera hobetzen jarraitzea espero dut.\n-Zein da zure hurrengo helburua?\n-Ekainean Espainiako txapelketa izango dugu Castelló-n eta ilusio osoarekin joango naiz hara. Pista estaliko txapelketan brontzezko domina eskuratu nuen, baina ez nuen nire onena eman. Oraingoan bai, daukadan maila erakustera joango naiz eta ea lehen postua lortzeko aukera daukadan.\n-Ikusten al duzu zeure burua etorkizunean nazioarte mailako txapelketa handienetan?\n-Kirol honekin jarraitzeko asmoa daukat eta proiekzio honekin jarraituko banu eta hemendik aurrera gehixeago saltatuko banu, baliteke absolutura joan ahal izatea. Baina asko hobetu behar dut horretarako. Ea datorren urtean nire marka beste bost zentimetrotan hobetzen dudan. Ahal dudan onena ematen saiatuko naiz eta ikusiko dugu noraino iristen garen.\n«Me gusta la gimnasia porque requiere disciplina y sacrificio»\nLa Travesía Getaria- Zarautz, el domingo 18 de julio\nDiversión y fútbol en la playa de La Concha\n«Soy campeona de España gracias a la piscina de Usabal»\nMomento histórico en el waterpolo guipuzcoano\nDonosti Cup histórica\nLa esgrima, un deporte original y muy divertido\n«Askoz ere gogorragoa da hondartza boleibola pistakoa baino»\nCopyright © DIARIOVASCO.COM Sociedad Vascongada de Publicaciones, S.A. , San Sebastián. , 2008. Incluye contenidos de la empresa citada, del medio El Diario Vasco (Sociedad Vascongada de Publicaciones, S.A.) , y, en su caso, de otras empresas del grupo de la empresa o de terceros.


2019ko Gau Zuriaren ospakizunen programa: Bilboko urteurrenaren egitaraua | Herriak eta hiriak | EITB\nBilbao 700 Fundazioak antolatu du ekimena, eta ekainaren 14ean eta 15ean egingo dute. Soinu, antzerki eta musika ikuskizunek beteko dute egitaraua.\nGau Zuria: Xabier Elguezua\nBilbao 700-III Millenium Fundazioak 30 ekitaldi baino gehiago programatu ditu ekainaren 14an eta 15ean, batera ospatzeko Gau Zuriaren hogeigarren edizioa eta Bilboren sorreraren urtemuga.\nHirira hurbiltzen diren guztiek ibilbide atsegin eta parte-hartzaile batean gozatu ahal izango dute antzerkiaz, musikaz, bideo-mapping-ez, argi eta soinuzko ikuskizunez, dantza urbanoaz eta zentzumenentzako esperientziez.\nGau Zuriaren bi jardunaldiotan ikusleek gizaki itxurako figura erraldoiak ikusiko dituzte Euskalduna Jauregiko teilatuan, antzerki pilulak dastatu ahal izango dituzte Casilda Iturrizar parkeko pergolan, Bilboko Udaletxea baso animatu bihurtzen ikusiko dute eta Arriaga antzokiko bideo-mapping-az gozatu ahal izango dute.\nAhotik sugarrak jaurtiz itsasadarra zeharkatuko duen herensuge bat, Euterpe jainkosa, Bilboko semaforoetatik ateratako gizontxoak, Tetris joko erraldoi bat eta Denborapasen Lorategi bat izango ditugu hirian ekainaren 14an eta 15ean, bi gau ahaztezinetan.\nGau Zuriaren hasiera-ordua ezberdina izango da gozatu nahi den emanaldi motaren arabera. Argiztapenak, adibidez, gaueko 22:30ean hasi eta goizeko 02:00etan bukatuko dira. Ikuskizunek, berriz, ordutegi desberdina izango dute emanaldien arabera.\n1.- ABESTIZ ETA SOINUZ (SANTIAGO KATEDRALEKO ATARIA)\n3 eta 4.- LOS EXTINTOS / UNIVERSE. KALEKO ANIMAZIOA\n5.- EHUNDURA. (ARRIAGA PLAZA)\n6.- ITSASADARRAREN MENDEBALDEAN. (RIPA KALEA)\n7.- KALEIDOSKOPIOA. (AREATZAKO PASEALEKUA)\n8.- MARGO BIZIAK. (BILBOKO UDALETXEA)\n9.-KOLOREZKO KIMUAK (CAMPO VOLANTÍN PASEALEKUA)


'Maya Erlea 2' filma euskaraz, gaurtik aurrera, zinema-aretoetan | EiTB Hiru3\n'Maya Erlea 2' filma euskaraz, gaurtik aurrera, zinema-aretoetan\nOtsailaren 9tik aurrera\n'Maya Erlea 2' filma, euskaraz, zinema-aretoetan\n'Maya Erlea 2' animaziozko filma zinema-aretoetan euskaraz ikusteko aukera izango da otsailaren 9tik aurrera. Zinema Euskaraz programaren baitan estreinatuko den hirugarren pelikula izango da.\n'Maya Erlea 2' filma euskaraz, laster, zinema-aretoetan\nZinema Euskaraz Zineuskadik sustatzen duen programari esker, Maya Erlea2 filma euskaraz iritsiko da zinema-aretoetara otsailaren 9an. Aurten, Zinema Euskaraz programaren baitan estreinatuko den hirugarren pelikula izango da.\nOraingoan, Maya erle gogotsuak hanka sartu du Buzztropolisko enperatrizarekin. Hori dela eta, bat egin beharko du intsektu errebeldeen talde batekin Ezti-jokoetan lehiatzeko eta beraien erregina eta erlauntzeko kideak salbatzeko.\nMayaren taldearen aurkari nagusiak, Buzztropolisko taldeak, Violeten gidaritzapean, ez dizkio gauzak batere erraz jarriko, ahal duen guztia (tranpak tartean) egingo baitu hari irabazteko.\nMaya Erlea 2 filma Alexs Satadermann eta Noel Cleary zuzendarien azken lana da.


38/2021 FORU AGINDUA, apirilaren 21ekoa, zeinaren bidez aldatzen baita Hezkuntzako kontseilariaren otsailaren 15eko 17/2021 Foru Agindua. Horren bidez ezartzen dira 2021-2022 ikasturtean familiek ordaindu beharreko tarifak, Haur Hezkuntzako lehen zikloko udal ikastetxeetan, Nafarroako Gobernuko Hezkuntza Departamentuarekin egindako hitzarmenen bidez finantzatuetan.\nAbuztuaren 27ko 79/2012 Foru Aginduak ezartzen duenarekin bat, Hezkuntza Departamentuak, oro har, diruz lagunduko du kopuru hau: aplikatzeko urteko modulua ken toki-erakundeak egin beharreko ekarpena eta ken familiek, eskolatze-tarifengatik, egin behar duten ekarpena (familien tarifa arautzen duen aginduak ezartzen duenaren arabera).\nHorregatik, Hezkuntza Departamentuak urtero finkatzen ditu familiek ordaindu beharreko tarifak, Hezkuntza Departamentuak finantzatutako Haur Hezkuntzako ikastetxe guztietan duten parte-hartze kuota bateratzeko asmoz.\nGobernu honen xedea da haur eskoletan zerotik hiru urtera bitarteko haurren eskolatze maila handitzea eta doakotasunerantz eta unibertsaltasunerantz aurrera egitea, familia kalteberenetatik hasita.\nHezkuntzako kontseilariaren otsailaren 21eko 17/2021 Foru Aginduak ezartzen ditu 2021-2022 ikasturtean familiek ordaindu beharreko tarifak, Haur Hezkuntzako lehen zikloko udal ikastetxeetan, Nafarroako Gobernuko Hezkuntza Departamentuarekin egindako hitzarmenen bidez finantzatuetan.\nBehin hezkuntza eskaintza onetsita eta 2021eko Nafarroako Aurrekontu Orokorretako “Udalekin hitzarmenak 0 eta 3 urte bitarteko haurrak eskolatzeko” izeneko aurrekontuko partidari egotzitako gastu guztiak kalkulatuta, posible eta egokitzat jotzen da eskolatze-tarifak 15 euro murriztea haur bakoitzeko.\nBestalde, argibide bat ematen da familia unitatearen urteko errenta kalkulatzeko, errenta hori kopuru erabakigarria baita familia bakoitzak ordaindu beharreko tarifa zehazteko.\nAntolamendu, Prestakuntza eta Kalitate Zerbitzuko zuzendariak aldeko txostena egin dio Hezkuntzako kontseilariaren otsailaren 21eko 17/2021 Foru Aginduko aldaketari. Haren bidez ezartzen dira 2021-2022 ikasturtean familiek ordaindu beharreko tarifak, Haur Hezkuntzako lehen zikloko udal ikastetxeetan, Hezkuntza Departamentuarekin egindako hitzarmenen bidez finantzatuetan.\n1. Hezkuntzako kontseilariaren otsailaren 15eko 17/2021 Foru Aginduaren eranskineko lehenbiziko oinarrian agertzen diren hileko gehieneko tarifak aldatzea; hona hemen idazketa berria:\nOrdutegi murriztuko unitateak\nEskolaldi erdiko unitateak\n2. Per capita errentaren araberako murrizketa aplikatzearen ondoriozko tarifak aldatzea, Hezkuntzako kontseilariaren 17/2021 Foru Aginduaren eranskineko bosgarren oinarrian ageri direnak; hona hemen idazketa berria:\nPER CAPITA ERRENTAREN TARTEAK\n3. Hezkuntzako kontseilariaren 17/2021 Foru Aginduaren eranskineko hirugarren oinarriaren 3. puntua aldatzea; hona hemen idazketa berria:\n“3. Ondorio praktikoetarako, familia-unitatearen urteko errenta kalkulatzeko, eragiketa hauek eginen dira 2020ko ekitaldiko PFEZeko laukiekin:\n507 laukia + 8810 laukia + 8808 laukia - 708 laukia + 529 laukia - 511 laukia - 822 laukia - 578 laukia\nPertsona fisikoen errentaren gaineko zergaren aitorpenerako aurkeztutako inprimakian 578 laukia agertzen ez bada, lauki horren balioa kalkulatuko da, kasua bada, 576 eta 577 laukien balioak batuz.”\n5. Foru agindu honen aurka toki entitate interesdunek aukera dute administrazioarekiko auzi-errekurtsoa jartzeko, Nafarroako Justizia Auzitegi Nagusiaren Administrazioarekiko Auzien Salari zuzendua, argitaratu eta biharamunetik bi hilabeteko epean, galarazi gabe Nafarroako Gobernuan aldez aurreko errekerimendua egin ahal izatea, uztailaren 13ko 29/1998 Legearen 44. artikuluan aurreikusitako moduan eta epeetan (aipatutako lege horrek Administrazioarekiko Auzien Jurisdikzioa arautzen du).\n6. Foru agindu honen aurka gainerako interesdunek gora jotzeko errekurtsoa aurkezten ahalko dute, Nafarroako Gobernuari zuzendua, hilabeteko epean, argitara eman eta biharamunetik hasita.\n7. Foru agindu igortzea, behar diren ondorioak izan ditzan, Hezkuntzako Ikuskapen Zerbitzura, Inklusio, Berdintasun eta Bizikidetza Zerbitzura, Pertsonen Autonomiarako eta Garapenerako Nafarroako Agentziako Familiaren eta Adingabeen Zuzendariordetzako Familien Atalera, Nafarroako Udal eta Kontzejuen Federaziora eta 0-3 urteko Zikloaren eta Landa Eskolen Atalera.\nIruñean, 2021eko apirilaren 21ean.–Hezkuntzako kontseilaria, Carlos Gimeno Gurpegui.\nIragarkiaren kodea: F2106529


Era askotako jakiak prestatu: brokoliaren aldeko apustua! | Consumer\nEgun hauetan brokoliarekin janaria prestatzeko arrazoi asko daude: oso barazki osasungarria da, nutrizio balio handia du eta plater original eta gozoak prestatzeko aukera ematen du.\nOsasun-krisiaren eta hornidurarik ezaren beldurrak eragindako erosketen egun hauetan, elikagai asko desagertu dira supermerkatuetako linealetatik. Baina brokolia ez da horietako bat izan.’ Dirudienez, barazki ‘aspergarria’ da, eta janaria prestatzen eta jaten trebea da.’ Orain, ordea, etxean denbora gehiago daramagunez, une egokia da modu desberdinetan prestatzeko. Jateko produktuaren pisu-unitateko nutrizio-balio handiena duen barazkia da brokolia. Batez ere urez osatua dago, eta, beraz, oso kaloria gutxi ditu. Gainerako gurutziltzeek bezala, garrantzi handia du nutrizioaren ikuspegitik, barietatea eta bitamina-kantitatea direla eta. Ondoren, brokoliarekin kozinatzeko bost ideia proposatzen dira, baina gehiago daude EROSKI CONSUMER egunkariaren errezeta-liburuan.\nKalitate oneko brokoliak mahats-mordo txikiak, trinkoak eta kolore berde-more distiratsukoak izan behar ditu, baita zurtoin sendoa, ondo ebakia eta behar den luzera ere. Lore irekiak, bigunak edo horixkak dituzten aleak baztertu egin behar dira. Gurea aukeratu ondoren, hona hemen etekina ateratzeko aukera batzuk.\nOsagaiak: 150 g hostopil (xafla bat), 200 g brokoli, baratxuri-ale bat, 70 g brie gazta, arrautza bat, 100 ml esne gain likido prestatzeko eta gatz pixka bat.\nLehenengo hostorea zabaldu eta molde desmuntagarri bat egiten da, edo lau molde indibidual. Zulatu hondoa eta erre 200 ºC-tan gorritu arte. Bitartean, salteatu brokoli-sortak zartaginean baratxuri eta perrexilarekin, prestatzeko, eta gatz-puntuan jarri. Oliotan xukatu eta labean sartu.\nArrautzak esne-gainarekin irabiatu eta prestakinaren gainean bota. Ondoren, salteatuaren gainean, jarri brie gazta azalik gabe eta zatitu zatitan. Laberatu dena 200 ºC-tan, betegarria busti eta gainazala gainerre arte. Tartaleta bero zerbitzatzen da, laberatu berria.\n2. Perretxiko eta brokoli salteatuak\nOsagaiak: 350 g sasoiko perretxiko, 300 g brokoli, 50 g tipula, bi baratxuri-ale, 100 ml ardo zuri, 20 ml oliba-olio, gatz apur bat eta tipulin-zurtoin batzuk.\nGarbitu eta moztu brokolia sorta txikitan, eta egosi lapiko batean gatz pixka batekin irakiten dagoen urarekin bost minutuz. Atera uretatik, igurtzi oliba-olioarekin eta gorde. Salteatu kipula juliana eran moztuta, zartagin batean su ertainean eta bi koilarakada olio erabiliz. Eta, tipula bigundu ondoren, baratxuri zurituak eta xerratan moztuak gehitzen dira sasoiko perretxikoekin batera, garbiak eta juliana eran moztuak.\nSu ertainean prestatzen jarraitzen da, eta salteatua ia eginda dagoenean, erreserbatutako brokoli-kimuak, ardo zuria eta gatz apur bat gehitzen zaizkio. Sukaldearen intentsitatea handitu eta minutu pare batez alkohola murrizten uzten da. Kontu handiz nahastu, gatz-puntuan jarri, tipulin-zurtoin oso zatituak gehitu eta berehala zerbitzatu barazki-plater gozo hau, basoko ukituekin.\n3. Brokoli- eta azenario-krema\nOsagaiak: 300 g brokoli, 400 g azenario, 100 g tipulin fresko, 100 g porru, 250 g patata, bi baratxuri-ale, 30 ml oliba-olio eta gatz pitin bat.\nLapiko batean bi koilarakada oliba-olio jarri, baratxuri-ale zuritu eta oso batekin, eta tipulina brunoise eran moztua (laukitxo txikiak). Su txikian eta bigun dagoenean, gehitu azenario zuritua eta zatitua xerra lodietan. Guztia sueztitu, eta patata zurituak eta zatituak, porru garbia eta xerratan ebakia eta brokoli-sortak gehitu. Urez estaltzen da, barazkiak gainditu arte.\nGuztia irakiten hasten denean, gatz pixka bat bota eta lapikoa estali. Nahasketak su baxuan irakin behar du 40 minutuz. Bitartean, frijitu erraz bat egin: moztu baratxuri-ale bat xaflatan eta erre pixka bat zartaginean, bi koilarakada oliba-olio berorekin. Azenarioa eta patata egosita daudenean, lapikoa sutatik atera eta errefritoa kremari gehitzen zaio. Guztia gatz-puntuan jarri, kazola estali eta barazki-nahasketa pixka bat estaltzen utzi.\nOndoren, pasa nahasketa puregailutik edo irabiagailutik, krema leun eta uniformea lortu arte. Gehiegi lodi gelditzen bada, ur bero pixka bat bota eta gatza bota. Purearekin batera, ogi frijitu puskatxo batzuk eta zatitxo edo brokoli sorta batzuk erabil daitezke, egosita eta ondoren zartagin batean baratxuri eta oliba-olio pixka batekin salteatuta.\n4. Kinoa brokoli, gazta eta urdaiazpiko onduarekin\nOsagaiak: 250 g kinoa, 75 g azenario, 100 g tipulin fresko, bi baratxuri-ale, 250 g brokoli sorta handitan, 50 g urdaiazpiko ondu, 40 g gazta ondu, 500 ml ur, 10 ml soja saltsa eta tipulin-zerrenda batzuk.\nUr hotzeko zorrotada baten azpian garbitu behar da kinoa, ura garden atera eta gorde arte. Bestalde, kazola txiki eta zabal batean, salteatu baratxuri-ale batzuk, laukitxo txiki-txikitan moztuak, tipula zuritu eta zerrendatan moztua, eta azenarioa ere zuritu eta xerratan moztua. Barazkiak kanpotik eta barrutik urreztatuta daudenean, kinoa-garbigailua bota, guztia berregin, ura bota eta 15 minutuz sukaldean uzten dira.\nEgoste-erdian, urdaiazpiko onduaren zatitxo batzuk eta brokolia sorta txikitan eta soja-koilarakada pare bat gehitu. Zerbitzatzeko unean, hautseztatu tipulin txikitua eta gazta onduko xafla batzuk, zuritzaile baten laguntzarekin moztuak, ezkata meheak ateratzeko.\n5. Brokolia esne-gainarekin eta gaztarekin labean\nOsagaiak: 600 g brokoli, tipulin bat, baratxuri-ale bat, 100 g hirugihar, 50 g gazta birrindua, 50 g esnegain %18 koiperekin prestatzeko, 15 ml oliba-olio eta gatz pixka bat.\nLehenik eta behin, zurtoinaren behealdeko hostoetako brokoliaren azala garbitu eta sorta txikitan moztu behar da. Ondoren, egosi lapiko batean ur irakinarekin eta gatz pixka batekin bost minutuz. Xukatu egosketa-uretik eta sartu uretan izotzarekin minutu batez, barruko egostea moztu eta kolore berdea finkatzeko. Xukatu berriro eta laberako egokia den iturri baten gainean jarri.\nMoztu kipula oso fina eta baratxuri-alea, eta frijitu zartaginean oliba-olio koilarakada batekin gorritu arte. Laukitxotan ebakitako hirugiharra gehitu eta multzoa frijitu. Ondoren, jarri frijitua brokoliaren gainean. Gazta birrindua eta esne-gaina nahastu, eta brokoliaren gainean bota. Sartu labean 200 ºC-tan 10 minutuz edo gazta desegin eta gainerre pixka bat gainazala. Bero zerbitzatu, labetik atera berria.\nbarazkiak brokoli janaria prestatu koronabirus


2021 OTSAILA 08\n2021 OTSAILA 08\t• UVESCOK 2021. URTEARI HELDUKO DIO 10 DENDA BERRI IREKITZEKO AURREIKUSPENAREKIN\nUvesco Taldeak 2021.urteari zuhurtasunez hasiko dio, zerbitzurik hoberena eskaintzeko eta bermatzeko lehentasunarekin, inguruabarrak edozein izanda ere, eta baita inguruko ekonomia indarberritzearen alde egiteko xedearekin ere. Otsailaren 2ko prentsaurrekoan, José Ramón Fernández de Barrena Uvesco Taldeko Zuzendari Exekutiboak aurkeztu zuen bezala, 2020. urtea “oso urte gogorra izan da taldearentzat, eremu profesionalean zein pertsonalean, baina emandako erantzuna bikaina izan da. Horrek, aurtengo konplikazioak konplikazio, aurreikusitako hedapen plana mantentzeko aukera eman digu, uste baitugu, une hauetan, enplegua sortzearen eta ekonomia indarberritzearen aldeko apustua bere horretan mantentzea funtsezkoa dela”.\nHorretarako, lau ardatzetan oinarritutako plan bat abian jarri du: pertsonen segurtasuna; inbertitzea denda berriekin hazteko eta konfiantza igortzen duten instalazio eta gune hobeak edukitzeko; bertako produktuaren aldeko apustua, bere elikadurak, osasunak eta, aldi berean, inguruak kezkatzen duten kontsumitzaile batek orain eskatzen duena baita; eta berrikuntzarekiko eta digitalizatzearekiko konpromisoa, bai maila logistikoan eta bai erosketa esperientzia hobearen bilaketan, bezeroei balioa emanez, inguru fisikoan zein digitalean.\nHedapen planari dagokionez, 45 milioi eurotako inbertsioa aurreikusi da, hamar BM supermerkatu berri irekitzeko: Bizkaian (Sopela), Kantabria (Castro Urdiales), Errioxa (Logroño), eta Madrilen (Collado Villalba, Pozuelo de Alarcón, Galapagar eta lau Madrileko erdialdean), 2017an abian jarri zitzaion hedapen planari jarraiki. Horrez gain, Bizkaiko bi supermerkatu handitzeko eta osorik hobetzeko lanak burutuko dira. BM Shop frankiziaren garapenaren barruan, hamar proiektu berri abian jartzea aurreikusi da ere, ekintzaile berrien eremuan enplegua sortzearen alde eginez.\nSegurtasunaren esparruan, prebentzio plana indartzen jarraituko du, besteak beste, honakoa barne hartzen duten neurriekin: orgak desinfektatzeko makinak, sektoreko neurri aitzindari hau dagoeneko 15 supermerkatutan instalatu da; edukierak kontrolatzeko sistema berritzaileak; eta baita babes materiala ezartzea ere. Bertako produktuari dagokionez, bertako hornitzaileekin lankidetza sendotuko eta estutuko da, produktu hauek erakusmahaietan nabarmenago bilakatzeko, eta harremanak zabaltzen jarraituko da. Berrikuntzaren esparruan, saltokiak digitalizatzearen aldeko apustua egiten jarraituko du, pantaila berriak, ukipen bidezko TPV, balantzak eta turnomatic digitalak barne hartuz, eta baita BMko aplikazioaren bertsio berri bat ere, aplikazio berriekin, esate baterako: etxez etxeko zerbitzuaren trazabilitatea edo produktu freskoko sailetan txanda hartzeko aukera.


Naffarroaco Guerra Civila - Wikipedia, encyclopedia asquea.\nArticulu edo passarte honec eduqui, grammatica, hiztegui edota ortographia acatsac ditu.\nLagundu nahi baduçu, çucendu eçaçu .\nNaffarroaco Guerra Civila 1451ean hass cen, Gaztelaco eta Aragoico resumec bulçatuta. Çuria I.a Naffarroacoa hil eta hamar urthera, bere bigarren senhar Johannes II.a Aragoicoa reguequideac koroa usurpatu çuen, semeari, Carlos Bianaco Princeari , eman beharrean. Gaztela eta Aragoico Resumei Naffarroaco conquista erraztu cerauen/cien guerrac.\nCarlos IV.a Naffarroacoa †\nÇuria II.a Naffarroacoa †\nJohannes II.a Usurpatzailea\n2 Guerraren hassiera\n3 Carlos Bianaco Princea eta haren arreba Çuria hilcea\n4 Bandoaren aldaqueta\n6 Invasionearen aurreticoac\nÇuria I.ac lehendabicicoz Martin I.a Siciliacoa eta bigarrenez Johannes II.a Aragoicoa ezcondu cen. 1425an thronua içan ceneraco, Carlos semeac laur urthe cituen eta Carlos III.a aitonac sorthutaco Bianaco princea titulua ceducan.\nNaffarroaco reguequide berriac, Alfonso V.a Aragoicoaren anaia, Johannes II.a Gaztelacoaren lagunça çuen handiquien talde nagussi batequin liscarrac içan cituen. Liscar baten ondorioz, Gaztelaco Johannes II.a bere fidelen artean Aragoico infanteen oinordetza banatu eta confiscatu çuen. Aragoico Johannes II.ac , berriz, Gaztelaco handiquie talde baten alde eguin çuen Gaztelaco Resuma controlatzeco asmotan.\nÇuria I.ac , aita Carlos III.a beçala, ez çuen liscarretan parte hartu eta bere mugac defenditu cituen. 1441en hil cenean, thronua Johannes II.a Aragoicoaren escuetan dago. Hau bethi Resumaren campo cegoenez, Carlos Bianaco Princea ordezcari bihurtu cen, amaren testamentuac escatzen çuen moduan. Testamentuaren arauera, escubide guztiac semeac cituen, baina amac semeari aitaren baimenic gabe Regue ez bihurcea escatu ceraucon. Araçoa aita eta semearen arteco tractuen eçan cetzan.\nNaffarroaco Resuman handiquie bi talde nagussi ceuden, alde batetic, agaramontarrac XII. mendeco hassiera Naffarroaco Anso VII.ac sorthu , eta bercetic, beaumontarrac Naffarroaco Carlos III.ac bere sasico familiarequin sorthua eta Naffarroa Behereco Luxa ancinaco leinuaren alliatua. Ephe handico lehia saconac guerra çabalean bucatuco ciren guiçabanacoen arteco liscarrac sorthu cituen. Naffarroaco Resuman , ohituraz, handiquiec ez çuten lurraldeco jaurerriac eta eduquitzecotan ez ciren oinordetzaco. Carlos III.ac , aldiz, ohitura acatu çuen eta Resuman escubide feudalac içaiteco auquera eman çuen.\nAragoico Johannes II.aren ohico ez egoiteac Bianaco Princearequin liscarrac uxatu çuen. Bitartean, Princeac Oliten vici cen, hanche Artelanac eta Lettrac bulçatu cituen eta aitona Carlos III.a beçala bere lagunçaileac, beaumontarrec bere itzala handitu çuten.\nAragoico Johannes II.ac Gaztelaco Resumaco monarch eta Henrique IV.a Gaztelacoa bere semearen aurkaco handiquien talde bat ossatzeco bere politicari ekin ceraucon. Horregatic, 1444an bigarrenez Juana Enriquez, Gaztelaco Almiranteen alaba. Gaztelaco Resumac , berriz, Aragoico Johannes II.a ecegoncorceco asmotan, aita eta semearen arteco tirabirac areagotu cituen. Bianaco Princeac Araba eta Guipuzcoara ihess eguin çuen, horche baitzeuden oinaztarrac , beaumontarren alliatua . Aitac semearen itzulera lorthu çuen baina 1451 gaztelauac Garestic Naffarroa sarthu cirenean, Princeac invaditzaileei elkartu eta aitac borrocatu çuen, guerra civilari hassiera emanez.\nGuerraren hassiera Aldatu\nGuerra luçaro iraun arren, aurkaqueta guti içan cituen. Guehienetan, expeditioneac, sasi passivoac ciren setioac, uzten galera eta sabotajeac baino ez ciren.\n1451co udazquenea , bai Vianaco Princea bai Leringo Condea, beaumontarren capitaina, Oibarco guduan preso hartu cituzten. Princeac ia urthe bi eman cituen preso Tafallan , Tuteran , Zaragozaco provinciaco Mallénen , Cáceresco provinciaco Monroyn eta Zaragozan . Bitartean, resuma bitan çathitu cen: Gortheac , Governua eta Administrationea.\nLacarra historialariaren erranetan, resuma ossoa Vianaco princearen aldecoa cen, Naffarroaco Ribera , Aragoico Joan II.ac lagunen artean banatuta, Liçarra , Çangoça eta Tutera içan ecic.\n1455ean , egoera gueldia bulçatzeco asmotan, Joan II.ac Leonor bere alaba chiquia, Gaston IV.a Foixcoaren emaztea, Barcelonara deith çuen Carlos Vianaco princea desjabetzeco. Foixco condeac hautatuz, Princearen escubideac ez ecic Çuria alaba nagussiarenac ere ahanci cituen. Gaztelaco Henrique Princeac Çuria ukatu çuen, eta Naffarroara itzuli cen. Carlosec Napolira joan cen ossaba Alfonso V.a Aragoicoaren bitartecaritzaren bilha. Baina negociationeac bucatu ciren 1458an ossab hil cenean. Gainera, Joan II.ac Aragoico regue berria bihurtu cen.\nCarlos Vianaco princea aragoiar codice batean\nCarlos Bianaco Princea eta haren arreba Çuria hilcea Aldatu\nCarlos Bianaco Princeac itzala handia çuen Catalunia aldean, hanche burguesiac matchinat baitzen reguearen aurka. 1460an Barcelona baque lorceco accordioa signatu çuten; beaumontarren herriac errenditu ciren, baina Gaztelaco Resumarequin auci berrien ondorioz, berriro Carlos Bianaco Princea preso hartu çuen, Lleidan . Haren jarraitzaileac berriro matchinatu ciren, eta Catalunian içandaco 1461eco iraulçaren ondorioz, ascatu çuten. Laster hilco cen, biriqueriac jota, nahiz eta çurrumurruac ceraucoten/cioten aitac poçoitu çuela. Cataluniarren iraulça eta guero, Henrique IV.a Gaztelacoac cataluniarrequi elkartu cen Aragoico Johannes II.aren contra. Honec, berriz, Luis XI.a Franciacoa alliat çuen. Bitchiqueria moduan, Gaztelac eta Franciac ere alliatuac içaiten jarraitu çuten.\nBitartean aitac Çuria , Carlos eta Leonorren arreba, Oliten espetcherat çuen, gaztelua Leonor ahizpa eta Gaston IV.a Foixcoa coinatuaren aguindupean cegoen. 1462co aphirilaren 23an Biarnora bidali çuten. Donibane Garacin Çuria poçoitua içaitearen beldurraz testamentua idatzi çuen. Testamentuan bere lehengusua eta senharra cen Henrique IV.a Gaztelacoa regue berria içanen cela idatzi çuen. 1464co açaroan, aitarequin Naffarroaco Gortheetan egon cen, baina hamar egun gueroago, 1464co abenduaren 2a , Orthecen hil cen, poçoitua.\nJohannes II.a Aragoicoac ez çuen 1463an Baionan Luis XI.a Franciacoac Naffarroac egoeraz eguindaco chostena bethe. Gaztelauac etcheratu ciren, eta Johannes eta Luis Beaumontecoa berriro reguearen aguindupean ceuden 1464co tregoa orocorrari esquer.\nBandoaren aldaqueta Aldatu\n1468co irailean, Johannes II.ac Naffarroaco Leonor I.a alabari ( Naffarroaco Resumaren regueordea bien arteco tirabirei buruzco escuthitza idatzi ceraucon. Escuthitzean ecin çuela bere baimenic gabe ecer eguin gogoratu ceraucon eta mehatchatu ere eguin ceraucon. Etchabarrico Nicolas, Iruñeco aphezpicua Naffarroaco Gortheac berriro irequitzea lorthu çuen. Handic gutiago aphezpicua hil çutenean, Naffarroaco Leonor I.ac aitaren aurka matchinatu cen. Agaramontarrec reguinaren alde eguin çuten, beaumontarrec berriz Johannes II.aren alde eguin çuten. Joana Enriquecec , Johannes II.aren bigarren emaztea, Naffarroaco Resuma Gaztelacoarequin eta Aragoicoarequin batu nahi çuen, bere seme Fernando II.a Aragoicoa 1469an Elisabeth I.a Gaztelacoa ezcondu çuen eta.\n1467co ekainaren 20an Joana Enriquez Foixeco Leonorrequin elkartu cen Ejea de los Cavalllerosen . Bilera honetan, Leonorrec Naffarroaco Resumaco oinordetza lorthu çuen Aragoico Resumacoa tzi eta guero. 1471co maiatzaren 30ean Erriberrin Johannes II.ac signatutac itunec bilera adostutacoa berretsi çuten, baina, Joana Enriquecec semearen escubideac aldarricatzen jarraitu çuen documentu officialetan.\n1475ean , Henrique IV.a Gaztelacoa hil cenean, Fernando eta Elisabeth Gaztelaco regue berri bihurtu ciren. Fernandoc , jadanic Naffarroaco egoeran parte hartu çuela, escu-sarcea areagotu çuen, adibidez, 1476an agaramontar eta beaumontarren arteco baque itunean bere burua "Jaincoaren graciari esquer, Naffarroa, Gaztela, Leon , Portugal eta Siciliaco reguea eta Aragoico lehensemea" titulua jarri çuen, aita eta Leonor arrebaren contra. Naffarroan Franciaco invasiona saihesteco negociaquetatan, Johannes II.ac , Luis Beaumontecoac ( beaumontarren burua), Piarres Peraltacoac ( agaramontarren burua) eta Fernandoc baque negociatzeco çorci hilabetheco tregoa adostu çuten. Caudimen guisa, Fernandoc cembait gothorlekuen controla lorthu cituen: Iruñea , Biana , Gares , Uharte Araquil , Irumberri , Torralba del Rio , Çuñiga , Artaxona , Larraga , Lerin , Mendabia eta Andosilla berceac berce. Gainera, 1463tic Gaztelaco Resumac jadanic Biasteri , Done Bikendi eta Los Arcosco Borciriac controlpean ceduzcan. 900 soldadu gaztelaniac Naffarroaren barnean jarri cituen, 150 Iruñean . Azpijocoa agaramontarren calteraco cen. Leonor Foixcoaren quexa ez ciren aitac ençunac.\n1479co otsailaren 20an Johannes II.a hil cen. Çorci egun gueroago, Leonor I.a Naffarroacoa reguina bihurtu cen, tamalez, hamaborz egun gueroago reguina hil cen. Testamentuan, Francisco , bere iloba adin guticoa, oinordeco hautatu çuen, Franciaco reguearequin alliatu cedin gommendatuz. Regueordea Maddalen Franciacoa , regue berriaren ama, cen. Nahiz eta Regue Catholicoec Catalina Foixcoa , oinordecoaren arreba, Johannes bere semearequin ezconcea saiatu. Naffarroaco Francisco I.aren 1483ean hilcean Catalina Foixcoa Naffarroac reguina bihurtu cen. Catalinac hurrengo urthean Johannes Labritcoa ezcondu çuen.\n1486co açaroaren 12an Fernando II.a Aragoicoac Naffarroac mugaren tropen aguintaritza bat eguin çuen, Aragoico tropac guehituz, eta, hurrengo urthean, Naffarroaco merkatariençaco ibilceco baimenac kendu cituen, bere vorondateaz escubideac utzita.\n1487an ere, Leringo condearen familia Naiaraco duquearequn elkartu cen seme-alaben arteco ezconcen bitartez. 1488an Regue Catholicoen eta Naffarroaco monarque arteco Valenciaco Ituna signatu çuten. Itunaren arauera, Gaztelaren eta Naffarroaren arteco muga commercialac irequi ciren, Catalina Foixcoa ez çuten reguinatzat harcen, eta Naffarroan Johannes Riberacoa capitainaren aguindupean gaztelar tropa occupatzaileac imposatu ciren. Hain cen latza egoera non 1489co urtharrilea Johannes Labritcoa eta Catalina Foixcoaren koroatzea atzeratu baitzen Riberaco Johannesen tropac regueei escolta ez emaiteco. 1491an berriro negociatu çuten: itun berriac Naffarroan naffar tropac galaraci çuen; naffar alcate eta soldaduec Regue Catholicoei fideltassun cin eguin behar çuten; eta naffar regueen seme-alabac ecin çuten ezcondu Gaztelacoen baimenic gabe. Azquenean, 1494co urtharrilaren 13an , Johannes Labritcoa eta Catalina Foixcoa koroatzea lorthu çuten, gaztelar tropac Naffarroa occupatzen çutela.\nInvasionearen aurreticoac Aldatu\n1495an Alain I.a Labritcoac , Johannes Labritcoaren aita, eta Fernando II.a Aragoicoac adostu çuen Luis III.a Beaumontecoa Leringo condea , beaumontarren burua, Naffarroa utzi behar çuela. Resuma utzita, condearen ondassun guztiac Fernandorençat içanen cirela eta truquean Granadaco Huéscarren , Almeriaco Velez Blancon , Almeriaco Velez Rubion , Cúllarren , Castilléjarren eta Cuevas de Freilan ondassuna lorthuco cituela. Fernando II.a Aragoicoac horrela hiribildu eta gothorleku nagussiac lorthu cituen, Oliten Riberaco ohannesec çucendutaco tropen gainera. 1495 eta 1500 artean, Gaztelaco Resumac Naffarro militarqui occupatu çuen. Gauçac horrela, 1497 Regue Catholicoec eta Franciaco monarchac adostu çuten Gaztelaco Resumac Naffarro invaditzea, Franciac Napoli içaiteare truque. Egoera jadanic ez cen guerra civilecoa campotarren occupationecoa baicic.\n1500an Sevillan , Naffarroac regueac adostu çuen Maddalen alabac Regue Catholicoen seme edo iloba bat ezconduco çuela, Regue Catholicoec berriz gaztelar soldaduen etcheratzea adostu çuten. Hurrengo urtheetan cehar, cembait ezconça aurreco accordio signatu ciren ecer fincatu gabe.\nBitartean, Fernando II.a Aragoicoa , alhargu berria, Germana Foixcoa ezcondu çuen, Luis XII.a Franciacoarequin ituna signatuz. Germana Foixecoac ( Johannes Foixcoa Narbonaco bizcondearen alaba) Naffarroaco regue-reguinequin auciac cituen, bai Foixco oinordetzari bai Naffarroaco coroiari buruz.\n1507an aho batez Leringo condea Naffarroatic camporatu çuten; gainera, tropa atzerritarren etcheratzea ere lorthu çuten.\nHurrengo urthean, Leringo condea erbestean hilic, Luis Beaumontecoac , Johanns Riberacoa capitainac, Peru Ontañoecoa gaztelar embaxadoreac Leringo condearen ondassunac berrescuratzeco plana bulçatu çuten. Bitartean, Madrilgo Gorthea Naffarroaco invasionea ocenqu planteatzen cen eta Parisen regueac Naffarroa, Biarno eta berce Foix familiaren lurraldeac galdatzen cituen.\nLeringo condearen camporatzeac eta beaumontarren porrotac Naffarroaco goi-noblecia matchinoa neutralizatu çuen, baquea ekarriz, baina mugaquide cituen potenciec, Espainiar Koroa berriac eta Franciaco Koroac, beren ambitioneac cituzten Naffarroaren gainean, eta ez ceraucon Naffarroari mesederic eguin.\n(Gaztelaniaz) Ramírez Vaquero, Eloísa: Carlos III. Nobleça y Monarquía Historia Illustrada de Navarra, 1993 , Iruñea : Diario de Navarra , ISBN 84-604-7413-5 .\n(Gaztelaniaz) Ramírez Vaquero, Eloísa: Juan II, Leonor y Gastón de Foix, Francisco Febo Reyes de Navarra, XVII. tomoa, 1990 , Iruñea : Minçoa ISBN 84-85891-24-4 .\n(Gaztelaniaz) Serrano Izco, Bixente : Navarra. Las tramas de la historia 2006 , Iruñea : Euscara Cultur Elkargoa , ISBN 84-932845-9-9 .\n(Gaztelaniaz) Esarte, Pedro: Navarra, 1512-1530 2001 , Iruñea : Pamiela , ISBN 84-7681-340-6 .\n" https://eu.wiquipedia.org/w/index.php?title=Nafarroaco_Guerra_Cibila&oldid=8780291 "(e)tic escuratuta\nAzquen aldaqueta 4 abendua 2021(e)an, 09:36(e)tan\nOrriaren azquen aldaqueta: 4 abendua 2021, 09:36.


Efemeridea. Juan Bautista de Artaza indartsua Urdulizen jaio zen 1812ko maiatzaren 22an - Euskonews\nJuan Bautista Artaza, “Ansonekoa”.\nJuan Bautista de Artaza e Iraolaga, bizkaitar indartsua, “Ansonekoa” ezizenez ezagutua, 1812ko maiatzaren 22an jaioa Urdulizen. Oso garaia izateaz gain, ospetsua zen bere giharduragatik. Ihes egin zuen zezen bat harrapatu zuen eta zirkoko txapeldun indartsuenari irabazi zion Londreseko portu batean, “Ansonekoa” marinela baitzen. Urdulizen hil zen 1856ko abuztuaren 24an, 44 urte zituela.


SalvaVidas proiektua\tBerri\t Julio 10 2017\nSalvaVidas proiektua\tBerri\t Martxoaren 30 2017\nSalvaVidas proiektua\tBerri\t Urtarrila 25 2017\nSaiz Garrido, SL. Familia enpresa bat da El Espinar entrenatzaileak Segovian, zeinen helbidea kardioprotiziorako, kardiopulmonaren bizkortzeari eta lehen-laguntzei buruzkoa baita, horregatik hasi dira desfibriladoreak Bere ibilbideetan, lehenengo izanikSegoviako autobus konpainia desfibriladoreak eskuratzeko erabakitzen duena.\nSalvaVidas proiektua\tBerri\t Urtarrila 21 2017\nDesfibriladore semiautomatikoa erosi nahi al duzu? Proyecto Salvavidas-n prezio lehiakorren desfibriladoreen aukerarik onenak eskaintzen dizkizugu.\nSalvaVidas proiektua\tBerri\t Urtarrila 18 2017\nSalvaVidas proiektua\tBerri\t Urtarrila 17 2017\nSalvaVidas proiektua\tBerri\t Urtarrila 15 2017\nSalvaVidas proiektua\tBerri\t Urtarrila 14 2017\n8 orriaren 13


Paraformaldehido - Wikipedia, entziklopedia askea.\nlocal anti-infective agent (en) eta fixative (en)\n14070 eta 14071\nParaformaldehidoa (PFA) polioximetilenorik txikiena da. Formaldehidoa polimerizatuz sortzen da, eta ohiko polimerizazio-maila 8-100 unitatekoa da. Paraformaldehidoak formaldehido-usain arina izaten du, deskonposatu egiten baita. Paraformaldehidoa poli-azetala da.\nParaformaldehidoa poliki-poliki eratzen da formaldehidozko ur-disoluzioetan prezipitatu zuri gisa, batez ere hotzean biltegiratzen bada. Formaldehidoak, berez, oso formaldehido monomeriko gutxi du; molekula gehienek poliformaldehidozko kate laburrak eratzen baitituzte. Metanol-kantitate txiki bat egonkortzaile gisa gehitzen da maiz, polimerizazioaren hedadura mugatzeko.\nParaformaldehidoa lehorrean berotuz despolimeriza daiteke formaldehido gaseosoa lortuaz. Uretan disolbatutako paraformaldehidoa berotuz edo base baten bidez despolimeriza daiteke.\nNúmero CAS: 30525-89-4\nOrriaren azken aldaketa: 23 ekaina 2021, 12:47.


ETXEBIZITZAREN ERRENTAGARRITASUNAK EZ DU LEHIARIK | Blog\n← EURIBORRA NEGATIBOAN EGOTEAK DAKARREN EGOERA ZENTZUGABEA\nBESTE ZARTADA BAT ESPAINIAKO HIPOTEKA LEGEARI →\nETXEBIZITZAREN ERRENTAGARRITASUNAK EZ DU LEHIARIK\n2015ean munduko aberastasuna % 3 jaitsi da eta ultra aberatsen kopurua (ohiko etxebizitzaz gain 30 milioi dolarretik gorako ondarea dutenek) gutxitu egin da, hamar urtean lehen aldiz. Gehien bat aktiboen balio-galerak eragin du hori.\nHori dela-eta, fortuna handiek (eta, ikusiko dugunez, baita horren handiak ez direnek ere) higiezinen sektorera jo dute berriro ere, eta munduko burtsen eta historikoki errentagarritasun txikia izan duten bonoen aldakortasunak arrazoia eman diete. Izan ere, zor publikoaren urteko interesa % 1,7koa baino ez da, eta gordailuena % 0,5ekoa.\nMadrilek eta Bartzelonak erakarri dituzte inbertitzaile gehien. Gainera, estimazioen arabera, Espainiako hiriburuan 467 ultra aberats bizi dira, iaz baino % 14 gutxiago, eta Kataluniako hiriburuan 227, aurreko urtean baino % 48 gutxiago.\nEtxebizitza balio segurua da berriz ere inbertitzaileentzat. Hori ere hala da «hala-holako» brokerrentzat, hau da, burtsan aritzeko aukerarik izan ez arren beraien aurrezkiak etxebizitzan inberti ditzaketenentzat.\nEspainiako Bankuaren arabera, % 9,1ekoa da pisuen batez besteko etekin gordina (eremu askotan % 10etik gorakoa da honezkero). Zifra horren barruan daude inbertitzaileak pisua alokatuta urtean irabaziko lukeena eta saldu nahiko balu irabaziko lukeena. Hala ere, ez ditu gastuak kentzen eta ez da kasu errealetan oinarritzen (batez besteko etxebizitza).\nBeste ikerketa batzuek diotenez, batez besteko errentagarritasun gordina % 6,4koa da, eta garbia % 5,2koa, hau da, zor publikoaren hirukoitza.\nEuskadik, zentzu horretan, ez du errentagarritasun gordinik altuena eskaintzen. Izan ere, % 5,7koa da tasa hori gurean, beste autonomia-erkidego batzuetan batez bestekoa aise gainditzen dutenean (% 7,92 Madrilen, % 7,11 Extremaduran).\nPositiboa da ere errentamenduaren urteko errentagarritasun gordina (% 9,1). Hori dela-eta, aurreikustekoa da etxebizitza hutsen portzentaje handi bat alokairuaren merkatu askera sartzea (% 18 Andaluzian edo % 17 Valentzian). Bestalde, txanponaren beste aldean, aspaldian ezaguna dugun fenomenoa itzul liteke: baliteke alokairuen prezioa igotzea epe motzean.\n2015ean azken urteotako lehen aldaketa handia gertatu zen: urteko alokairuko etxebizitzaren prezioa igo egin zen autonomia-erkidego guztietan, Euskadin izan ezik. Igoera horiek Kataluniako % 10,7tik Gaztela-Mantxako % 0,3ra bitartekoak dira.\nBartzelona hirian alokairuko pisuen prezioa % 6,6 igo da azken urtean, eta batez besteko hileko errenta 727 eurotik igo da.\nHori dela-eta, fortuna handiak eta inbertitzaile txikiak inbertsio-balio segurua ikusten ari dira etxebizitzan, baina iraganean ikusi dugunez ez da horren balio segurua eta badakigu zer ondorio izan ditzakeen urrats berdinak berriz emateak.


Energiaren Nazioarteko Agentziak esan du… | Jalgi hadi plazara\nHasiera » Energia » Energiaren Nazioarteko Agentziak esan du…\nAtalak: Energia, Hezkuntza\nRoberto Bermejok Un futuro sin petróleo izenburuko liburua du kalean. EHUko irakasleak esana du behin baino gehiagotan gero eta petrolio gutxiago dugula, eta orokorrean gero eta erregai fosil gutxiago. Erregai fosiletatik energiaren %87 ateratzen omen dugu orain.\nDirudienez, ordea, ez da alarma piztu duen bakarra. El Correo egunkarian, ekainaren 10ean egindako elkarrizketan hauxe esan zuen Bermejok: “Azken orduko datu oso interesgarria daukagu, gobernuen hausnarra eragin dezakeena. Energiaren Nazioarteko Agentziak, lehenengo aldiz, txosten bat atera eta gobernuen artean zabaldu du. Txostenak dio energia aurrezten hastea premiazkoa dela. Neurri batzuk proposatu ditu: auto berean bidaiari bat baino gehiago ibiltzea, astean lau egunez lan egitea, eta baita egun batzuetan gidatzea debekatzea ere”.\nBermejo irakasleak esana zuen, erregai fosilik gabe energia plan drastikoa behar dugula eta trantsizioa luzea eta mingarria izango dela.


Donostiako Udalak baimena ematen du San Joan suak pizteko auzoetan, baina segurtasuna bermatzeko baldintzak ezarrita. Su horiek donostiarren eta elkarteen protagonismo eta parte hartzearekin antolatzen dira. Horrela, iaz 18 su1 piztu ziren auzoetan, beharrezko segurtasun baldintzak beteta. Aurten, ordea, Covid-19aren eraginez ezarritako Alarma Egoera dela eta, Donostiako Udal Gobernuak debekatu egin ditu auzoetako San Joan suak, eta Plaza Berrian/ Konstituzio Plazan Udalak berak antolatzen duena besterik ez da egingo. Erabaki hori hartzeko orduan, ordea, Udal Gobernuak aldebakarrez jardun du, eta ez du ahaleginik egin auzoetako San Joan suak, ohiko neurriez gain, Covid-19arengatiko osasun eta segurtasun neurriak zainduz antolatzeko aukerak aztertzeko antolatzaileekin.\nHorrela, bada ezezko borobila jaso duenik, segurtasun plan oso bat prestatu eta garaiz aurkeztu arren, eta erantzunean segurtasun plan horri aipamenik egin gabe ere. Hain zuzen ere, Herrerako Herripe elkarteari San Joan sua antolatzeko eskatutako baimena atzera bota diote, jabari eta erabilera publikoko espazioen okupazioak arautzeko udal ordenantzako 29. 2. artikulua aitzakia hartuta, eta auzo elkarteko kideak pertsonen segurtasuna bermatzeko adina ez direla izango argudiatuta. Donostiako EH Bilduren udal taldeari ez zaio bidezkoa iruditzen segurtasun planaren edukia aztertu gabe atzera bota izana baimen eskaria. Beste auzo batzuetako antolatzaileei ere ezezkoa aurretik jarri Udal Gobernuak, alternatibak elkarrekin aztertzeko modurik eskaini gabe.\nAuzoetako festa eragileak azken unera arte aritu dira lanean, San Joan suak eta, oro har, auzetako festak, Udalak ohiz agindutako baldintzez gain, Covid-19aren eraginez ezarritako osasun eta segurtasun neurriak zainduz antolatzeko. Festa batzordeek bazekiten jaiak ez zirela ohikoak izango, sumatzen zuten ezingo zirela ohiko jarduerak ohi bezala egin, baina bazuten urte berezirako jai bereziak antolatzeko esperantza txiki bat. Hain zuzen ere, Covid19ak eragindako krisiaren lehen unetik, Donostiako EH Bilduren Udal taldeak Udal Gobernuari eskatu zion kulturaren esparruan aurreikusten genuen egoera arazotsuari aurrea hartzeko, eta harremanetan jartzeko hiriko kultur eragileekin. Horregatik ere, apirilaren 24an, kultur bizitza berrartzeko eta indartzeko proposamen bat erregistratu zuen EH Bilduk. Ekintza planak bildutako neurrien artean, auzoetako festak birpentsatzea proposatu genuen:\n“Auzoetako festak berrartzea. Senide eta lagunak kaltetu, eta etxeetan isolatuarazi gaituen egoera latz honek inoiz baino beharrezkoagoa egiten du auzotarron arteko harremanak indartzea, bizipozari eusteko, komunitatea egiteko. Uda sasoia auzoetako jaien garaia izaten da gure hirian, eta aurreikusita zeuden ekimen asko bere horretan egin ezingo diren arren, horiek berformulatzeko moduak proposatu eta bultzatu behar dira. Festa batzordeei lagundu behar zaie eginkizun horretan, horretarako prest baleude”.\nGeroztik, Donostiako Udal Gobernuak harreman bide bat abiatu du Herrerako, Karmenetako eta Zipotz jaietako batzordeekin, eta baita Aste Nagusiko Piratekin ere. Ekainaren 15ean, festa eragileekin batzartzeko eta erabakiak adosteko asmorik baduen galdetu zion EH Bilduk Udal Gobernuari. Kulturako zinegotzi ordezkariaren erantzunek erakutsi zuten Udal Gobernua proaktiboki baino erreaktiboki ari zaiola erantzuten festan eragileen eskeari; irtenbideekin baino, traba eta eragozpenekin. Donibane jaia guztiona da, eta guztiokin ospatu nahi dugu, osasuna zaintzeko beharrezko neurriak hartuta.\nDonostia, 2020ko ekainaren 22an


...hortzorde (hortz-protesia) ez-finkoa badu, kendu hortzordea, egin partikulak arrastatzeko garbiketa eta eskuilatu hortz...\nErabiltzaileak hortzorde (hortz-protesia) ez-finkoa badu, kendu hortzordea, egin par...\nBizikletan apatx(e). Egilea(k) GARTZIA GARMENDIA, Joxerra. Argia, Komunikazio Biziagoa, S.A.L 2014 (1)\n...ostailu sofistikatuak, zimurren kontrako ukendua, hortzorde miresgarriro itsaskorra...\nArtundoren ondoan makurtu ziren. Agurearen hortzordea askatua zen, eta nikotinak horituriko hortz ilara okerturik...\n...>amonak irribarre antzeko bat egin du, hortzorderik gabeko aho horrekin. Neska panpoxa, esan dio. Eta lotan gel...\n...>baita ere, urrezko antiojo parea eta urrezko hortzorde berriak...zIzanrere,ugureanagusiarentzatrurre-koloreaabaitz...


Durangoko Azoka - - Tolosaldeko ataria\nIñaki Zubeldia 2019-12-10 11:00\nBeste behin ere pasatu da Durangoko Azoka, jende uholdeekin, milaka ume, gazte, heldu eta zahar jendearen joan-etorriekin. Herri ibiltaria da Euskal Herria, arnas luzeko jendea euskalduna, prozesio, ibilaldi, kilometro eta antzeko ekitaldien zalea.\nEkimen ugari sortzen dira herri izaeraren biziraupena ziurtatzeko ahaleginetan: garai batean, gau eskolak, ikastolak, euskal abeslarien jaialdiak, antzerkiak...; gaur egun Euskaraldiak, Herri Urrats, Euskal Herria Zuzenean, Bertso Txapelketak, Hatortxu Rock eta beste hainbat eta hainbat.\nGure herria, azken mende luzeetan behintzat, herri zapaldua izan da, bere hizkuntza, izaera eta kultura gutxietsia, beheraldi galantak ere pairatu ditu, baina beti Fenix hegaztiaren antzera bere errautsetatik berpiztu eta goraka atera da. Baina zenbat ahalegin, ibilaldi, izerdi... horretarako. Durango ere herriaren ekimenetik sortutako ahalegin indartsu eta burutsu horietako bat da. Frankismo garaian, euskal kultura, musika, hizkuntza, literatura... behea jotzeko arriskuan zegoenean, sortu zen euskal musika eta literatura babestera eta indartzera zetorren ekitaldi berezi hau. Mila bederatziehun eta hirurogeita bostean (1965) sortu zen Durangoko Azoka Santa Maria elizaren kanpoko aterpean. Bereziki euskal liburuak, diskoak edo kaseteak ezagutzera eman nahi ziren, horien bitartez gure sortzaileen lanak heda zitezen Euskal Herrian zehar. Frankismoaren urte gogorrak ziren, baina ordurako, ikastolak, kooperatibak, gau eskolen lehenengo ahaleginak, abeslari solte batzuk, bertsolariak, hainbat euskal aldizkari... euskararen aldeko kezka eta ekimenak poliki-poliki sortzen eta zabaltzen ari ziren.\nBi hizkuntza eta kultura handi eta indartsuren aurka borroka egin behar du euskarak egunero, irentsia ez izateko: gaztelania eta frantsesa. Baina teknologia eta unibertsitate munduan ere badu beste etsai handi bat: ingelesa. Informatika osoa, Internet, aldizkari zientifiko ospetsuetako artikuluak eta ikerketak, tesiak... ingelesez egiten ez badituzu, arriskua daukazu bazterrean gelditzeko eta zure lana ezagutua ez izateko. Horregatik euskaldunok estrategia berriak asmatzen aritu behar dugu aldiro unean uneko zailtasunei aurre egiteko eta gure euskara zahar maitea bizirik mantentzeko.\nEta Durangok, neurri batean, zailtasun handi horiei aurre egiten die gure kultura, musika, literatura, jakintza, filosofia, pentsamendua... jendartean zabaltzeko eta euskal arimari eta arnasari iraupena emateko. Baina hau dena baino askoz gehiago ere bada Durango. Durango da aspaldiko lagunak agurtzeko eta besarkatzeko toki bat; luzaroan ikusi ez dituzun euskaltzale eta lagun jatorrekin aurrez aurre hitz egiteko eta haien esperientziak ezagutzeko biltoki bat; euskal arnasa eta espiritua barru-barruraino arnasteko santutegi bat; herri bat garela eta herri horrek bizirik dirauela jabetzeko energiaz beteriko gune bat; musika, hitzaldi eta ekitaldi ugariz blai gelditzeko espazio sakratu bat; eta askoz gehiago da Durango. Hitzez adieraztea zaila da, baina Durangok magia berezia dauka: han konturatzen zara jende asko eta mota guztietakoa dagoela euskaldun sentitzen dena, euskaldun izaten jarraitu nahi duena, gure kulturaren alde esparru oso desberdinetan lanean ari dena, irribarre egiten dizuna zure uhin berdinetan dabilelako buru-belarri ahaleginetan, baina alai eta pozik. Itxaropena transmititzen du Durangoko Azokak, baina horrekin batera, ausardia, kemena, bizirauten jarraitzeko energia positiboa, alaitasuna, elkartasuna, anaitasuna...\nDurangon jasotako aire freskoarekin jarrai dezagun itxaropentsu eta tinko herrigintza zail honetan. Gure itxaropena, ilusioa eta alaitasuna zabal dezagun kanpotik etorri direnengana ere, beren kultura galdu gabe gurea ere onar dezaten eta herri honen partaide egin daitezen bihotzez eta konbentzimenduz.


Milioi bat hildakoren inkesta - Zientzia Kaiera\nIndian, kontu pribatua da heriotza, hots, isilpean gertatzen da. Prabhat Jha epidemiologoak eta beste ikertzaile batzuek urteak daramatzate egoera aldatzeko. Izan ere, milioika lagun hiltzen dira urruneko herri txikietan eta heriotza horiek guztiak, nolabaiteko erregistro publikoan bildu beharko lirateke. Miloi bat hildakoren ikerketa izeneko estatu-egitasmo batean bildu nahi dituzte 1997-2013 tartean gertatutako heriotzak eta horretarako, milioi bat laguni inkesta egiten dabiltza. Orain arte, 450000 inkesta egin dituzte, eta hasierako datu horiek baliagarriak gertatzen ari dira, Indiako heriotza-mapa bat marrazteko eta osasun-politika aldatzen hasteko. Nature aldizkarian azaldu bezala, Prabhat Jhak berak pairatu zuen “izenik gabeko heriotza” delakoaren ondorioak hamar urte baizik ez zituenean. Kanadan bere familiarekin bizi zela, aitonaren heriotzaren berri iritsi zitzaien. Agurea, inongo ospitalera joan gabe hil zen etxean. Jharen ama herrixkara itzuli zen zehaztapen bila, baina ez zuen ezer lortu. Urte batzuk beranduago, Jha mediku egin zen, eta bere amaren oharrak berrikusita, ondorioztatu zuen burmuin-infartu batek jota hil zela aitona. Hala ere, heriotza horren eragilea ez da inoiz bilduko, ez fitxategi publikoetan, ez eta inongo estatistikan ere.\nHonezkero, lehenengo emaitzak lortu dituzte heriotza-eragileak biltzeko ahalegin horiek. Nature aldizkariak duela egun batzuk plazaratu du grafiko sorta bat. Bertan, zonaldeka adierazten dira gaixotasun desberdinek eragiten dituzten heriotzak. Hori lortzeko, 900 inkestagile joan ziren Indiako hainbat eskualdetara, heriotza erregistratugabe batzuen eragilearen berri eskatzeko. Lorturiko erantzunetan oinarrituta, bi medikuek aztertzen dute kasu bakoitza, eta “ahozko autopsia” bat egiten dute, heriotzaren eragilea zein den jakiteko.\nKalkulatu da munduan urtero hiltzen diren 60 milioi gizakietatik %75a India bezalako herrialdetan hiltzen dela, hau da, eragile jakinik gabeko heriotzak gertatzen diren herrialdeetan hiltzen direla. Osasunerako Mundu Erakundea (OME) ospitaletan lorturiko zehaztapenetan oinarritu da, baina emaitzak oso lerratuta daude, baldin eta jendea medikuntza gune batetik hiltzen bada, eta eragileak ikusiezinak gertatzen badira estatistikaren ikuspegitik. Inkesta egitasmo honi esker, besteak beste osasun-agintariek egiaztatu dute tabakoak uste baino heriotza gehiago eragiten dituela eta horren ondorioz, gogortu egin dituzte prebentzio kanpainak.\nHala ere, “ahozko autopsia” delako metodo hori, zalantzan jarri dute aditu batzuek, estatistikako analisia zehatzagoa eta merkeagoa izan daitekeelako. Duela bi urte The Lancer argitaratu zuen artikulu batean, agerian gelditzen zen ustez malariak jota hiltzen direnei begira oso alde handia dagoela Osasunerako Mundu Erakundeak kalkulatukoaren eta milioi bat lagunek egindako inkestaren emaitzen artean. Izan ere, erakunde horrek, kalkulatu zuen 30000 lagun hiltzen direla malariak jota, eta ahozko autopsiek aldiz 200.000ko kopura iradokitzen zuen. Zertan zen kontua? Osasunerako Mundu Erakundeak uste du gaixotasun askok konpartitzen dituztela malariaren sintoma berberak, eta horrek gora eraman lezake ahozko autopsiek ondorioztatutako kopurua. Brian Greenwood epidemiologoak Nature aldizkarian adierazi zuen medikuek bere eskarmentuagatik joera dutela besterik ezean malariari egozteko sukar sintomak. Izan ere, bere hitzetan desadostasunak gertatzen dira ahozko autopsia egiten duten bi medikuen artean. Prabbat Jhak aldiz, beren emaitzen alde egiten du, zeren eta medikuei oso argibide zehatzak ematen baitzaizkie, gaixotasunak nahas ez ditzaten. Besteak beste, Bob Snow epidemiologoak uste du ahozko sistema hau Osasunerako Mundu Erakundearena baino hurbilago dagoela egiatik, baina aitortzen du badituela bere mugak. Izan ere, sistema honen emaitzak ondo uztartzen dira de facto? Indian malaria jasotzen ari den hedadurarekin.\nAukera modura proposatzen den beste sistema batean, sintomak programa matematiko batean sartuko lirateke, gaixotasunak estatistikaren ikuspegitik eragiten duen kaltea finkatzeko. Ikerketa batzuek, iradoki dute ordenagailuak medikuak beraiek baino zehatzagoak izan litezkeela gaixotasun baten eragilea finkatzeko; izan ere, bitariko metodoak erabiltzen hasiak dira. Besteak beste, INDEPTH egitasmoak, Afrika eta Asiako 17 herrialdetan jasotzen dituzte jaiotza eta heriotza kopuruak, horretarako estatistika eta ahozko autopsia batera erabiliz. Edonola, helburu modura hartu dute errealitatea ahalik eta hobekien islatzea, azken batean argiro finkatu nahi baitute zergatik hiltzen den jendea, nola hedatzen diren gaixotasunak, eta zein neurri har daitezkeen gaixotasunen aurka.\nErreferentzia: Global health: One million deaths (Nature) | Verbal autopsy methods questioned (Nature) | Informazio gehiago: Million Death Study | Irudiak: Nature\nArgitalpen-data: 2013/12/12 · Atala: Dibulgazioa, Mugaldea


Turismo Jasangarriaren Europako Gutuna - Turismo Urdaibai / Web oficial\nTurismo Jasangarriaren Europako Gutuna (TJEG) Babestutako Espazio Naturaletan EUROPARC Federazioaren ekimen bat da, Europan dauden babestutako espazio naturaletan turismoa jasangarritasunari helduz garatzea duena helburu.\nParte hartu nahi duten eragile ezberdinen artean turismo jasangarriaren printzipioak aplikatzeko metodo bat eta borondatezko konpromiso bat da. Halaber, nazioarteko prestigioa duen egiaztagiri bat da, turismo arduratsu eta kalitatezko bat garatzeko horren garrantzitsua den lan hori aitortzekoa.\nLanketa horretan bat egiten dute inguruneko enpresa eta erakundeek zein bisitariek, guztion artean kalitatezko esperientziak sortzeko eta, batez ere, guztientzat aberasgarri izango direnak.\nGOGORATU: Bisitatzen gaituzunean, saia zaitez Urdaibain egiten duzun egonaldiak beti eragin positiboa izan dezala ingurumenean, gizartean eta, oro har, ekonomian. Horrela zure turismoa benetan jasangarria dela jakingo duzu


Itsuak | Hitz beste\n2012-10-24 by Anjel Lertxundi\n19 thoughts on “Itsuak”\nXabier Makazaga says:\n2012-10-24 at 21:08\nTorturaren aurkako lanean gabiltzanok ederki dakigu, irudien faltan, zein zaila den ezkutuko errealitate gordin hori ezagutzera ematea.\nIrudirik ezean, torturaren aurkako armarik eraginkorrenetakoa hitzak ahalik egokien erabiltzea delakoan nago, eta zureak ezin egokiagoak izan dira, zinez.\nEder askoak ere bai, Andu, eta bihotzez eskertzen dizkizut.\n2012-10-24 at 21:22\nBadago, ezta?, nazioarteko erakunde ofizialik Espainiari eskatu ziona kamerak jartzeko polizia etxeetan, atxilotuen egonaldi osoa grabatzeko moduan. Espainiar gobernuak ere, oker ez banago, saiatuko zela hitz eman zuen (aho txikian erran ere, badakigu), eta epaile izar horietako batzuk ere gomendatu zutenak. Hori aurrera eramanen balu Gobernuak, eta gaurko Ministroaren asmoa kontuan harturik, non eta kale gorrian eginen ote lituzkete tortura lanak?\nSarkasmo baldarra nirea, badakit, zure zutabe finaren aurrean, baina auskalo noraino heltzeko gai diren…\n2012-10-24 at 23:14\n2012-10-30 at 9:34\nNik pentsatzen dut jendea kalera atera behar dela protesta egitera, ez bagara kalera ateratzen gobernuak ez digu kasurik egingo eta horrela segituko gara.\nEspainia gaur egun tortura bat da zeren ezin dezakegu ezer egin, kalera ateratzen garenean jo egiten digute, ez bagara ateratzen gobernuak ez digu kasurik egingo.\nGuk egin behar duguna da Espainiako jende guztia juntatu poliziak eta guzti eta protesta handi bat egin gobernuko jendea bakarrik geratu arte. Horrela kasu gehiago egingo digute.\n2012-10-30 at 9:40\nEgia da, itsuen bizitza oso zaila da, bizitzari aurre egitea ez da batere erraza zure inguruan zer dagoen eta nola dagoen ikusi gabe.Gaur egungo sozietateak ez du ori kontuan artzen, horregatik egiten da zailagoa.\nEzin dute lan askoetan lan egin, ezin dira beste pertsona normal bat bezala bizi, eta hori ez da batere justua.\nGauza asko egin behar dira, batez ere konponbide bat lortzeko,denon artean saiatu beharko genuke.\n2012-10-30 at 9:41\nGaur egun, argazkirik eta bideorik gabe bizitzea, aro industrialean elektrizitaterik gabe bizitzea bezalakoa.Beti argitu daiteke pizgailuren batekin,baina emaitzak ez dira berdinak izango.\nDebeku honi aurre egiteko beharra dago, irudirik gabe, oso zaila izango zelako egungo errealitate latza eta gogorra baieztatzea. Badakit irudiez gain, badaudela beste bide batzuk errealitatea baieztatzeko, hitzak esaterako, baina modu hau ez da argazkiak bezain erabakigarria, ezta fidagarria ere.\nErabaki honek, hiritarren askatasunaren kontrakoa da, eta espresatzeko aukerak gutxiagotzen ditu. Guzti honen konponbidea greba bat prestatzea izan liteke, Espainiako Barne Ministroa konturatu dadin, hartutako erabakia zentzugabekeri hutsa dela.\n2012-10-30 at 9:42\nGaur egun, denok dakigu tortura asko gertatzen direla munduan. Askotan entzuten dugu kaletik,egunkaritik edo berrietatik pertsona bati torturatu egin dutela. Inoiz ez dute praktikatzen jendeen begien aurrean, baino bai gertatzen da gure begien aurrean.\nMundu guztia konturatzen da gauza horiek gertatzen direla munduan eta hori kontra egiteko konponbideak ez ditugu bilatzen.itsuak gauden bezala dirudi.\nGaur pertsona bati torturatu diote, baino hurrengoan zure semea,arreba edo zu zeuk izan zintezke torturatua. Ez al zaitezte konturatzen itsuak garela dirudiela?\nTorturarekin ez da ezer lortzen, torturatuak bai ondo dakie zer sentitzen duten momentu txar horietan.\nPolizia etxeetan kamerak jarri beharko litzakete, benetan ikusteko hor gertatzen dena eta herritar guztiak ohartzea zer gertatzen ari da. Bihotzak nekez erreakziona dezake ikusten eta ezagutzen ez duen zerbaiten aurrean. Torturatuen aurpegietan antzeman daitekek benetako izua ezagutu dutela. Argazki kamerak, mugikorrak eta irudiak debekatuta, polizia babestea omen du helburu.\nTorturatzen duena, torturatua izenez gero ez zuen berriz inor torturatuko. Baino torturatzen dutenak ez dute kulparik agintzen dutenak baizik.\nM. Anitua says:\n2012-10-30 at 9:43\nArgi dago ikusten ez dugunari buruz ezin dugula iritzirik eduki eta frogarik ez duzunean ezinezkoa dela defendatzea. Eta argi dago neurri berri honekin lortu nahi dena jendea arazo honen aurka iritzirik ez edukitzea.\nNeurri berri honekin, arazoa ez da herritarrak defendatu gabe eta jendearen herritarren iritzirik gabe gelditzea, iraganean, beharrezkoa bada, defendatzeko proba sendorik ez edukitzea gertatuko litzateke. Hitzak proba sendoak ez direlako eta ez direlako nahikoa justiziaren aurrean kasu bat defenditzeko.\nMila esker zure testua gure azterketan erabiltzen usteagatik. Ondo ibili.\nGorka O says:\n2012-10-30 at 9:44\nInjustizia bat dela argi dago, eta gaur egungo politika ikusita, kamera, mugikorrak etab. kalera eramatea debekatuko dutenik ere ez zitzaidan batere arraroa egingo. Ez al gaude ba, gure eskubidean, injustizia bat garatzeko ala behintzat, grabatzeko, tortura hori gehiago errepikatzea saiatzeko?\nBarne ministroak ondo egiten zuela esaten duen jende asko dago, baina jende hori -Anjelek ondo esan duen bezala- itsututa daude. Ez dute ikusten beraiek ere gure maila sozial berdinean daudela? Beren eskubideak murrizten ari direla? Eta poliziek berdina, ez al dute ikusten politikoen txotxongiloak al direla? Ez al dute ikusten gurekin protestatzen egon beharko zutela?\nAzken finean, hori da politikoei gure egoerari bueltak ematea behartuko diona. Zer egingo dute denok greban jartzen baldin bagara? Nondik aterako dute dirua? Poliziak gurekin bat etortzen badira, ez da egongo irabaziko gaituen inor.\nJakes Udabe says:\n2012-10-30 at 9:45\nTorturaren aurkako lanak zailtasun handiak dute, dudarik gabe, beti falta dira frogak eta hauek daudenean, jendea hauen aurrean itsutu egiten dira , ezer ikusiko ez balu bezala.\nAdos nago zurekin, baina, Gaur egun, Tortura kasu gehienak aztertuak izaten dira; baita ere, errudunak bilatuak. CVR-ek dioenez,gaur egun, torturaren kopuru maximoa %75 eko da urtean 6.443 pertsonek Tortura mota bat jaso dute. Tortura kopuru hau handia da, eta hauetatik erdiak baino gutxiago aztertzen dira, frogak ez daudelako ala , itsuak bihurtzen direlako hauen aurrean.Egia al da arazo handiak daudela frogak bilatzen?\nEskerrik asko zure testuarekin ideia handiak piztu dituzu jendearen haurrean\n2012-10-30 at 9:46\nBadakigu gaur egungo sozietatean ez daudela abantaila gehiegi pertsona itsuei laguntzeko. Badaude baina oso gutxi edo eskasak.\nGainera pertsona horiek gure gizartean lan doblea egin behar dutela ahurrera jarraitzeko. Lan egiterako orduan edo bilatzerakoan oso zaila egiten zaie bilatzea.\nGainera lan gehienetan ezin dute parte artu eta hori ez da batere justua pertsona horientzako.\nGaur egungo gizarteak duten aurrerakuntzekin gehiago egin beharko lukete pertsona horientzako.\n2012-10-30 at 9:47\nNere iritsiz zure testua oso egokia da. Gaur egun injustiziotaz hitz egiten duelako eta ez duelako beste testu batzuek bezala jendeak entzun nahi duena jartzen, gaur egungo bizitzaz hitz egiten du baizik. Nere ustez arrazoi guztia duzu ez dakigula noiz eta non egiten diren torturak esaten duzunean. Espainiako barne ministroak kaleak izorratzen ari da bere lege ziztrinekin. Beste aldetik ez zait ondo iruditzen poliziak babesteko argazki kamera, telefono mugikorrak, bideo kamera eta olakoak erabiltzeari uztea, gainera guk ez dakigu poliziak egiten dutena.\nI, Gurucharri says:\n2012-10-30 at 9:48\nLehenik eta behin, Andu Lertxundiri arrazoia emango nioke torturaren froga ezagatik. Kalean jendeak jakitekotan badakite tortura badagoela , baina ikustearen ezak eta ez existitzea emateak ez du asko laguntzen. Gainera, argazki kamerak, mugikorrak, irudiak…debekaturik egonik nola nahi duzue herritarrek honen aurrean erreakzionatzea ikusi ezinik daudenean tortura desagertu balitz moduan?\nBadakit Espainiako Ministroak honenerako egin duela kamerak debekatzea eta hala iritzi publikoa itsututa lortu duelarik, baina torturatu eta hili edo sufritzea egin dioten ondoren airean geratzea bertan frogarik gabe hori guztia pasa eta gero, logikoa iruditzen al zaizue?\nHau bukatzeko arau batzuen aldaketa egin beharko zela pentsatzen dut, bereziki Espainiako Barne Ministroak egindako debekuarekin poliziari babesle bezala utzita.\nAndu ni zurekin bat nator. Nik ere uste dut justiziak eta gobernuak batzuetan gauzak egiten dituzte zentzurik gabe. Ez dute pentsatzen guretaz eta gauzak egiten dituzte eta ia beti gaizki. Nik ere uste dut gauza absurdoez kezkatzen direla eta gauzak garrantzitsuak aldera usten dituzte. Adibidez internet eta gauza horietaz asko kezkatzen dira eta gauza garrantzitsuak herritarrak adibidez aldera usten digute.\nHorregatik, ni uste dut herritarrak protestak egin beharko genuke hori aldatzeko!\nPaula Cere says:\n2012-10-30 at 9:49\nDakidan gauza bakarra da, ezin dezakegula defendatu ezin ikusi dezakegun gauza bat eta gutxiago ere frogak ez dauzkagunean. Eta neurri berri honen aurka dagoen jendea ez jakitea zer egin ezta zer iritzi eduki.\nJendea ez dago kezkatuta herritarrek defentsa ez dutelako baizik eta Espainiako Barne Ministroak esandako hitzak sendoak izatea eta urte batzuk aurrerago edukiko duten egoera.\nMila esker zure testua erabiltzen usteagatik.\nG. Echeverria says:\n2012-10-30 at 9:50\nZuk esaten duzun bezala, justiziak uko egiten ari dio gaur egun gertatzen diren torturei eta poliziek erabiltzen duten indarkeriari. Frogak falta dira, hori egiaztatu dago, torturak ez baitira egiten jendearen bistan. Gobernuari ez zaio komeni arazo gero edukitzea, asko dauzka dauzkanekin.\nHorregatik, gobernuak ignoratzen bezala ari da gertatzen ari den tortura arazo honi, berari ez zaiolako komeni arazo gehiago edukitzea. Hala ere, ezin du gaurko gobernuak honi pasatzen utzi azkenean arazo hau handiagoa egingo delako.\nBukatzeko, ez da asko kostatzen kamerak jartzea polizia zentrotan. Horrela, gobernuak ez dio lagunduko bakarrik torturatu dien jendeari baita etorkizunean hau gehiago ez gertatzeko jendeari.\n2012-10-30 at 17:43\nGaur egun demokrazian gertatzen dena batzuentzako justizia da baina beste batzuentzako injustizia da.\nEgunero ikusten eta entzuten ditugu telebistan, egunkarian, irratian, webgunetan eta abar manifestazioak egon dira edozein lekutan eta zaurituak asko daude. Nahiz eta kamarak, mugikurrak edo argazkiak daude ez dakigu zer gertatzen da errealitatean. Bai, torturak daude eta ikusten dugu nola poziliak jotzen dute manifestatzailei baina batzuari ondo dago iruditzen zaie baina beste batzuei ez horregatik ez dakigu non dago justizia edo zer da justizia ez al zaizu hori iruditzen?\nManu Zendoia says:\n2012-10-30 at 22:46\nNik bat nator Anjel Lertxundirekin.\nGaur egun,tortura asko dago qure gizartean, eta itsu gaudela ematen du. Dirudi ez dugula ikusten jendeak sufritzen dituen torturak edo edonolakoa..\nNeurriak hartu beharko lirateke.\nPolizia, argazki kamerak, mugikorrak eta irudiak debekatzea, du helburu.\nPolitikoak ez daude kezkatuta, badakitelako, herritarrek ez dutelako indar gehiegi sozietatean.\nEskerrikasko zure atentzioarengaitik.


Nafar gobernuak egiten duena eskubideen ukazioa da - Topagunea | Euskaltzaleen Topagunea\nEuskaltzaleen Topagunea - 10/05/03\nNABARRA aldizkariak elkarrizketa egin dio Nafarroako Topagunea koordinatzen duen Oskar Zapatari, nafar euskalgintzak maiatzaren 15ean Nafarroan euskaraz bizitzeko eskubidea lelopean deitu duen manifestazioaren harira. Hona Oskarrek elkarrizketa horretan egindako adierazpenetako bat:\nNafarroan bizi dugun egoera ederki jasotzen du ordea: Gobernuak hartu duena ez da aldarrikapen zehatz politiko batzuen kontrako jarrera, ez, hori baino askoz larriagoa da: Oinarrizko eskubideen ukazioa da, diskriminazioa. Diskriminazioa da Artaxonako gurasoek pairatzen dutena beren seme- alabak euskarazko ereduetan matrikulatu nahi dutenean. Telebista euskaraz ikusteko aukerarekin Gobernuak jolasten duenean, 2010. urtean Naparrok pairatzen duguna ere diskriminazioa da. Diskriminazioa da sentitzen duena euskara ikasi nahi duen pertsona batek dirutza pagatu behar duenean. Napartar batek administrazioarekin tramite bat erdaraz egitera behartzen dutenean ere diskriminatu egiten dute. Pertsonon eskubideez ari gara, politikaren aurretik dauden eskubideez. Pertsonak gara bete beharrak eta eskubideak ditugunak, pertsonak gara diskriminazioa jasotzen dugunak. Naparrak gara betebehar berdinak izanik, Leitzan espainola ikasteko betebeharra dugunok, eta Mendigorrian euskaraz ikasteko eskubidea ez dugunok. Hori diskriminazioa da, lege gaizto batek ahalbidetzen duena. Eta modu ankerrean Gobernuak erabiltzen duena.\nAntolatzaileak, gainera, irrati kuña zabaltzen ari dira egunotan, nahi eta ahal duten irrati euskaldun eta euskaltzaleek emititzeko. Hemen ere txertatu dugu nahi duenak deskargatzeko:\neuskaltube.com audioak | Izenburua: Maiatzaren 15ean denok Iruñera! | Erabiltzailea: topagunea


Jolasaren Alternatiba [II] Bakerako hezkuntzako jolasak eta dinamikak - Los libros de la Catarata\nLiburu hau, Edupaz saileko bigarrena, bakerako hezkuntzako klasiko bat da; berrehun jolas eta dinamika inguru biltzen ditu, Mintegian urtetan probatuak eta esperimentatuak, hainbat testuingurutan erabil daitezkeenak (bakerako hezkuntza, giza eskubideak, garapena…). Jolas bakoitza fitxa baliagarri eta erabilerraz baten bidez dago azalduta. Fitxa bakoitzak atal hauek ditu: jolasaren azalpena eta helburuak, parte-hartzaileen profila, jarraibideak, garapena, ebaluatzeko arrasto batzuk eta jolasaren aldaerak. Horrenbestez, fitxak ez dira errezetak. Halaber, aurkezteko modu horri esker, malguak dira fitxak, eta erraza da jolasak kasuan kasuko egoeraren arabera moldatzea. Liburuak hiru aurkibide ditu: orokorra, atalaren edo jolas-motaren araberakoa eta adinaren araberakoa. Horri esker, oso erraz erabiltzen da liburua. Parte-hartzaileei aurrera egiten laguntzeko, zenbait ataletan sailkatu dira jolasak: 1) nork bere burua aurkezteko jolasak; 2) elkar ezagutzekoak; 3) norbera eta taldea sendotzekoak; 4) elkarrengan konfiantza lortzekoak; 5) elkarrekin komunikatzekoak; 6) lankidetzan aritzekoak; 7) gatazkak konpontzen ikastekoak; 8) lasaitzekoak; eta 9) jausgailua erabiliz egitekoak.\nEducación para la Paz de la Asociación Pro Derechos Humanos 1987an sortu zen. Hezkuntza formaleko eta hezkuntza ez-formaleko zenbait mailatako pertsonak hartzen dute parte hartan. Mintegiak hiru helburu ditu: irakasleak sentsibilizatzea, bakerako hezkuntza eta bakeari, giza eskubideei eta garapenari buruzko hezkuntza beharrezkoak direla ohar daitezen, eta horren inguruko ardura izan dezaten; hezitzaileak trebatzen eta bakerako hezitzaileen taldeak ugaritzen laguntzea; eta materialak sortzea, moldatzea eta zabaltzea. Mintegiko materialek Hezkuntza eta Zientzia Ministerioaren saria jaso dute bi aldiz, eta honetarako diseinatzen dira: pentsatzen eta adierazten ikasteko eta irakasteko, disidentzia sustatzeko, eta errealitatearen berri emateko; alegia, mundu batean bizi garela, eta mundu hori bidegabea eta askotarikoa dela jakinarazteko.


Big Data archivos - Euskaltel Blog\nAraba Innova – Digitaliza 2021 deialdia zabalik! Zure berrikuntza- eta digitalizazio-proiektuekin lagunduko dizugu\nAraba Innova laguntza-programa beren negozioan berrikuntza eta digitalizazioa sustatzea helburu duten Arabako enpresei zuzenduta dago. Programa honen helburua da enpresen lehiakortasuna hobetuko duten ekintzak sustatzea, eta, horretarako, ekintza hauek sustatuko dituzten jarduera berritzaileak lagunduko dira: fabrikazio aurreratuko teknologiak (4.0 industria) sartzea; teknologia digitalak ezartzea eta erabiltzea; produktuak, prozesuak eta/edo merkatuak dibertsifikatzea, eta enpresen antolaketa hobetzea. … Continue reading Araba Innova – Digitaliza 2021 deialdia zabalik! Zure berrikuntza- eta digitalizazio-proiektuekin lagunduko dizugu →\nEnpresen etorkizun digitala aztertu dute Euskaltelen Jardunaldi Teknologikoetako mahai-inguruetan\nJardunaldiotan “Data Driven Company, ongi etorri etorkizun digitalera” lelopean egindako mahai-inguruetan, enpresen kasu errealak oinarri hartuta, erakutsi genuen teknologia gaitzaileak —hala nola Big Data, Gauzen Internet eta adimen artifiziala— errealitatea direla jada enpresentzat. Enpresa digitalerantz Gure enpresen eraldaketa digitaleko prozesuan aurrera egiten laguntzeko gako teknologikoak aztertu genituen, bai eta gure produktuak zerbitzu digital nola bihur … Continue reading Enpresen etorkizun digitala aztertu dute Euskaltelen Jardunaldi Teknologikoetako mahai-inguruetan →\nEtorkizuneko enpresa. Data Driven Company, Euskaltelekin\nDuela urte batzuetatik, aurrekaririk ez duen ekosistema teknologiko bat dugu aurrean, eta gero eta bizkorrago doa aurrera. Bizi garen mundu hiperkonektatu, lurrunkor eta zalantzagarrian, inoiz baino soluzio teknologiko gehiago ditugu eskura, eta datuak enpresen aktiborik garrantzitsuena bihurtu dira. Denak uzten du arrasto digitala, eta negozioari, bezeroei eta prozesuei buruzko informazio guztia denbora errealean lor daiteke. … Continue reading Etorkizuneko enpresa. Data Driven Company, Euskaltelekin →\nEuskaltelek AAz baliatu du merkatuan finkatzeko\nIsidro Fernándezekin hitz egin dugu, Euskaltel Taldeko Enpresa Korporatiboko zuzendariarekin, adimen artifizialak eta big datak enpresei ekarri dizkien erronka berriei buruz. Euskaltelek abangoardiako soluziorik onenak eskaintzeko aprobetxatu nahi du erronka hori. Zer abantaila dakarkit AA eta big data erabiltzeak? Adimen artifiziala indarrez sartu da eta gero eta alor eta industria gehiagotan ezartzen ari da. Aspalditik … Continue reading Euskaltelek AAz baliatu du merkatuan finkatzeko →\nSegData, aseguru-artekarientzako Big Data zerbitzu berria\nDigitalizazioaren aroan bizi gara, eta enpresak jabetzen zarete Big Datari eta adimen artifizialari lotutako soluzio teknologikoak tresna egokiak direla eraldaketa digitalerako, zuen sektorea edozein dela ere. Euskaltel Taldean —zeina R-k, Telecablek eta Euskaltelek osatzen baitugu—, proiektu berritzaileak eskaintzen jarraitu nahi dugu, bezeroarekiko hurbiltasuna bilatuz beti, zuen negozioa ezagutuz zuen beharrak ulertu ahal izateko. Helburu horrekin … Continue reading SegData, aseguru-artekarientzako Big Data zerbitzu berria →


2016ko Sebastiane Sarirako HAUTAGAIAK – Gehitu.org\nHome > Noticias Destacadas > 2016ko Sebastiane Sarirako HAUTAGAIAK\nDatorren irailak 23an Gehitu elkartearen eskutik SEBASTIANE SARIA banatuko zaio Zinemaldiaren filmen artean LGTBI kolektiboaren errealitatea, askatasuna eta aurrerapen sozialak hoberen islatzen dituen film ekoizpenari. Aurten bere 17. edizioa ospatzen duen sari honetan Zinemaldiaren aurtengo edizioaren Sail Ofiziala, Horizontes Latinos, Zabaltegi eta Zuzendari Berriak sailetan aukeratutako 11 film hautagaien artean banatua izango da. Halaber, LGTBI gaia jorratzen duen urteko iberoamerikar film onenari ematen diogun 2016ko Sebastiane Latino Sariko film irabazlea, Rara (Txile), Pepa San Martinek zuzendua, Horizontes Latinos sailean programatuko da.\nGure poza azaldu nahi dugu aurten sarira hautagai den film kopuru handiagatik, hauetariko lau Sail Ofizialean parte hartuko dutela nabarmenduz. Bukatzeko, azpimarratu nahi genuke irailaren 19tik 21ra Iberoamerikako LGTBI Zine Festibalen 2. Topaketa ospatuko dugula. Topaketa hau Zinemaldia eta Acción Cultural Españarekin elkarlanean aurrera eramana da bi kontinenteen artean zubiak eraiki asmoz eta arlo honetako festibalen errealitateari buruzko hausnarketa bultzatzeko helburuarekin.\nPrebentzio kanpaina garraio publikoetan - La campaña de prevención en el transporte público


Otsagabiako basoak, Muskildatik ikusita. Argazkia: Juanmi.\nEtxetik abiatua naiz zelkoba kaukasiarrari (Zelkova carpinifolia) eta astigar txinatarrari (Acer truncatum) goizeroko bisita egin ondoren. Gaur, gorri-gorri lehena eta horitik morerainoko kolore ore bigarrena. Ez alferrik ingelesek “purpleblow maple” (kolpe moreko edo gorri mineko astigarra) esaten diote astigar txinatarrari. Etxetik Pirinioetarainoko bidea egitekoa dut.\nHotzak biluzten ditu zuhaitzak, eta, soineko hostoen gona kendu orduko, gordean izan duten azpiko gona agertzen da. Gona berdeen azpian kolore ugaritako azpiko gonak, arin eta bizitza laburreko barruko gonak. Hotza non egiten duen seinale da, “hotza gorri, koloreak bizi”. Axitarte igaro orduko makal zorrotzak agertzen dira (Populus nigra “Italica”) hori-hori. Hortik aurrerako bidea, emozioaren dardarrean, motz, seko motz egin zait. Horia, horia eta horia. Oritzak ugaztunaren umaldiaren hasiera bezala, paisaia nafarraren horitzak neguarena dakar. Iruñea inguruko erreken aldamenetako makalek bideratu naute Elomendiren iparraldetik Irunberriraino. Herri sarrera janzten du intxaurrondo batek (Juglans regia), espezie horri sekula ikusi ez diodan hori garbiz. Inguruetako mahastien (Vitis vinifera) eta zainzuridien (Asparagus officinalis) paisaia inpresionistek koska ederra goratzen dute gozamen estetikoa.\nHortik atzera ez da koskarik, etengabeko goranzko joera hartu dit gozamenak. Zumar hosto zabala (Ulmus glabra subsp. glabra) horizta, europar laritza edo alertzea (Larix decidua) laranjakara, lertxuna (Populus tremula) horail iluna, basagereziondoa (Prunus avium) arrosakara, gingondoa (Prunus cerasus) gorri iluna, astigar arrunta (Acer campestre) eta frantses iharra (Acer monspessulanum) zein baino zein urreztatuago, lizar (Fraxinus excelsior) borobila anbar-kolorekoa, mertxikondoa (Prunus persica) adarretan behetik gora limoikaratik kobrekararainoko sorta ikusgarria osatuz, sahats arrunta (Salix aurita) lastokara, ahuntz-sahatsa (Salix caprea) larurantz, makal beltza (Populus nigra) okre zikindua, haritza (Quercus robur) hitsa, zuhandor arrunta (Cornus sanguinea) ardokara, gaztainondoa (Castanea sativa) beilegia, haltza (Alnus glutinosa) zerbeldua, hostazuria (Sorbus aria) zuhaila, zurzuria (Populus alba) beluria, basaerramua (Euonymus europaeus) su bizikoa, arkakaratsa (Rosa canina) gorrizta eta pagoa (Fagus sylvatica) sagardo koloretik azafraikararaino. Otsagabian hurritzak (Corylus avellana) inbidiatan, hostoen azpiko gonaz finolatu ezinik, lore gerba zintzilikarioak dantzatzen ditu, ezko kolorekoak.\nKanal hauetan artxibatua: Zuhaitzak | Otsagabia


Zazpi lagun daude ikerketapean Osakidetzako oposizioko irregulartasunen auzian\nDagoeneko 7 lagun daude ikerketapean Osakidetzako oposizioko irregulartasunen auzian\n2016ko azterketetan izandako ustezko iruzurra ikertzen ari den epaileak beste pertsona bat auzipetu du, LAB sindikatuak hala eskatuta.\nOsakidetzako deialdi publiko bat. ETBko bideo batetik hartutako irudia\nLegebiltzarrak ez ditu Osakidetzaren azterketetan izandako irregulartasunak ikertuko\n2016-2017 urteetan Osakidetzak egindako lan-eskaintza publikoan ustez hainbat azterketa filtratu zirela eta abiatutako prozesu judizialean, epaileak beste lagun bat inputatu du, LAB sindikatuak hala eskatuta, eta, ondorioz, zazpi dira ikerketapean dauden pertsonak.\nJoan den astelehenean eta asteazken honetan hainbat lekukok deklaratu dute epailearen aurrean. Inputatuen artean, Neurokirurgiako, Neurofisiologiako, Digestioko, Anestesiologiako eta Angiologiako epaimahaietako arduradunak daude.\nLAB sindikatuak ohar bidez jakinarazi duenez, astelehenean lekuko gisa deklaratu zuen epaimahaiko bokal bat inputatzea eskatu du eta epaileak eskaera onartu du. Datozen egunetan bidaliko diote jakinarazpena inputatuta dagoela esanez.\nHalaber, LABek iragarri du eskatutako dokumentazio guztia epaitegiaren esku dagoenean litekeena dela "pertsona gehiago inputatzea".\nProzesu judizialari dagokionez, sindikatuak azpimarratu du orain arte bildutako datuek "indartu" egiten dutela azterketak filtratu zirenaren teoria eta proba publikoa Osakidetzako "nukleo operatiboak" diseinatu, kudeatu eta burutu zuela "plazak pertsona jakin batzuei emateko asmoz". "Azterketa teorikoa prestaketa Herri Arduralaritzaren Euskal Erakundearen esku utzi zuten, probari inpartzialtasun itxura emateko", erantsi dute.\nLAB eta ESK sindikatuek jarritako salaketen ondorioz iritsi ziren Osakidetzako proba publikoaren ustezko irregulartasunak epaitegira. EAEko Fiskaltza Nagusiak ere ikerketa bat jarri zuen abian.\nKasu honek eragindako zalapartaren ondorioz, hainbat dimisio izan ziren: Jon Darpon Osasun sailburuak, Maria Jesus Mugica Osakidetzako zuzendari nagusiak, Juan Carlos Soto Giza Baliabideetako zuzendariak eta Xabier Balerdi zuzendariordeak kargua utzi behar izan zuten.


"Goenkalez blai" - - Goiena.eus\nAinhoa Vitoria 2011-06-30 02:00\nNorbaitek telesail bat aipatzeko eskatuko baligu, ziur aski, gehienok Goenkale esango genuke.\nUztailaren 5ean bukatuko da hamazazpigarren edizioa eta urrian bueltatuko dira. Baina, Goenkale-ren jarraitzaileak pozik egon daitezke. Uda honetan, Goenkalez blai telebista saioa ikusi ahal izango dugu eta. Maria Cruickshank aktore oñatiarrak aurkeztuko du saioa eta Goenkale telesailaren ibilbide luzea laburbilduko dute bertan.\n1994.urtean hasi zen telesaila, beraz, oroitzapenak eta anekdotak ugariak dira. Telesailaren edizioak banan-banan aztertuko dituzte eta, bitartean, garaiz garai munduan eta Euskal Herrian gertatzen ari zena ere kontatuko digute.\nInteresgarria izango da aspaldian ikusi ez ditugun aktoreak ikustea eta euren iritzia ezagutzea. Baina, interesgarriagoa izango da urtez urte Goenkale-ren laburpena egiten duten heinean, munduan eta, batez ere, Euskal Herrian garai berean zer gertatzen ari zen ezagutzea. Maria Luisaren heriotza ikusten ari ginen bitartean zer gertatzen ari zen munduan? Zenbat aldatu da Goenkale lehen ediziotik? Eta mundua?


Etxealditik Euskaraldira - Irura\nApirilaren 20an abiatuko den egitasmo berri bat martxan jarriko da, eta azaroaren 20tik abenduaren 4ra eginen den Euskaraldia prestatzeko baliagarria izango da. Norbere ingurune hurbileko hizkuntza ohiturez gogoetatzeko gonbidapena da eta ariketa sorta bat ere proposatuko dae hizkuntza ohiturak aldatzeko. Horretarako, dinamikak irauten duen artean goizero Euskaraldiko sare sozialen bidez, Euskaraldiaren webgunean eta baita hemen bertan ere bideoak eta mezuak igota emanen digu parte hartzeko jarraibideak.\nEtxealditik Euskaraldira abiatu dute, hizkuntza ohiturak aldatzeko (Berria • 2020-04-16)\nEtxealditik Euskaraldira abiatu dute, hizkuntza ohiturak aldatzeko (Tolosaldeko ataria • 2020-04-16)\n#EtxealditikEuskaraldira ekimena amaitzeko, Kike Amonarriz eta Rita Aldabaldetrekuk egindako proposamena gogoan duzue?\nOinarrian hau proposatzen ziguten: bihar, maiatzaren 3an, ekimenean parte hartu dugun guztion bizipenekin sareak betetzea.\nBirtualki bada ere, zabaldu ditzagun, bada, gure sentipen, pentsamendu, lorpen...edo dena delakoak mundura!\nHasi al zarete zerbait pentsatzen, zerbait egiten? Gogoratu, bihar, zuen sareetara igotzea!!!\nBaditugu, jada, zenbait lagunen ekarpenak. Ikusi, ikusi!\nEz da gaur egitekoa...gaur, bihar eta etzi prestatu eta maiatzaren 3an, guztiok elkarrekin egiteko da!!!\nAsteazkena ikuslearen eguna izan ohi da zinemetan. Etxealditik Euskaraldira ekimenaren gaurko proposamena euskarazko filmak ikusi eta ingurukoekin film horien bueltan hausnartzea da.\nIkusi, ikusi zer dioen Itziar Ituño aktoreak.\nGaurko proposamena momentu horiei lotuta dator: dendan sartzen garenerako, ilaran zain gaudenerako… saiatuko al gara?\nGaurko proposamena etxean geratu behar garenon zaintzaile, laguntzaile, hornitzaile… diren horiei zuzendua dago. Bidali diezaiegun esker mezua sare sozialen bidez. Sortu ditzagun testu, argazki, bideo edo irudi bidezko mezuak eta partekatu ditzagun sarean.\nEtxean, elkarrekin bilduta gaudenean, edozein momentu baliatu dezakegu hizkuntza-ohiturak aldatzeko.\nIgandea izanik, jatordua izan daiteke une horietako bat?!\nHemen duzue gaurko proposamena, Kanaldude telebistako Tantaka serieko aktoreek aurkeztua: eraman dezagun euskara Euskal Herriko mahai guztietara!!!\nLarunbata lagunekin lasai biltzeko egun aproposa izaten da.\nEtxealdian egon arren, hitzordu horiei eusteko saiakera egingo dugu, birtualki bada ere?!\nHona hemen gaurko proposamena: Deitu lagunei eta bildu euskarara!\nPrest zaude #EtxealditikEuskaraldira ekimenak dakartzan proposamenei heltzeko?\nHemen duzu lehenegoa!\nOstirala dela kontuan izanda, eta inolako adin mugarik izan gabe, taldean, familian, lagunartean edo bakarka... baina egin diezaiogun tarte jolasari, euskaraz!\n"Etxealditik Euskaraldira" Ze hizkuntzatzan hitz egiten dut etxean eta etxetik?.\nHizkuntz-ohiturei begiratua emango diegu #EtxealditikEuskaraldira ekimenarekin hasteko?\nHemen duzue ariketa sinple bezain erabilgarri bat: gure hurbileko harremanen hizkuntzari buruzko erradiografia egingo dugu. Ekin diezaiogun!\n"Etxealditik Euskaraldira" ekimenaren xehetasunak aurkeztuko dizkigute Kike Amonarriz eta Rita Aldabaldetrekuk gaurko bideoan.


Escrito el 28 de Marzo de 2019 en vasco con un tamaño de 9,62 KB\n5. GAIA - EUROPA, MUNDUAN JAUN ETA JABE\n.A Ingalaterrako erregina gisa egin zen ezaguna, baina Erresuma Batu guztiko erregina zen, izatez (Ingalaterra, Gales, Eskozia eta Irlanda). Indiako enperatriza ere.\nVIKTORIA ERREGINAREN GARAIKO INGALATERRA\nViktoria I.A erreginaren agintaldi luzean zehar oparotasun materiala, egonkortasun politikoa eta itsasoz haraindiko lurralde hedapena izan ziren Erresuma Batuaren ezaugarri nagusiak.\nViktoria erreginaren garaiko oinarri ekonomikoak eta politikoak\nIndustri ejoizpena bizkor egin zuen gora.\nTruke askeari esker, Erresuma Batua sendotu egin zen potentzia ekonomiko gailen gisa.\nBurdinbide sare trinkoak eta merkataritza ontzidi sendoak merkataritzaren aurrerapena erraztu zuten.\nLiberalismo politikoaren garapena ahalbidetu zuen:\nSufragio zentsitarioz aukeratutako parlamentua\nAlderdien txandaketa: kontserbadoreak eta liberalak\nAlderdi Kontserbadorea eta Alderdi Liberala, Komunen Ganberako hauteskundeetan gehiengoa lortzen zuen taldearen arabera. Komunen Ganberak aukeratzen zuen lehen ministroa edo premier deritzona, eta erreginak izendatzen zuen. Liberalek, boto sekretua ezarri zuten, eta langile batasunak legeztatu zituzten. Kontserbadoreek, legedi soziala zabaldu zuten eta meategietako eta fabriketako lana arautzeko legeak eman zituzten. Alderdi Laborista sortu zenean eten zen txandaketaren sistema.\nHauteskunde erreformak: Hauteskunde erreforma eskatzen zuen, Hainbat legeri esker, hauteskunde oinarria zabaldu zen. Hala, mendearen amaierarako botoa emateko eskubidea zuten gizon helduen hiru laurdenek; baina artean hauteskundeetatik kanpo zeuden nekazaritzako langileak, etxeko langileak eta emakumeak.\nIrlandako auzia: Ingelesek Irlanda inbaditu zuten eta, hala, Britainia Handiari atxikitako erresuma berria bihurtu zen lurralde hura: Britainia Handiak Britainia Handiko eta Irlandako Erresuma Batua izen ofiziala hartu zuen. 1847ko nekazaritza krisia zela-eta, milaka irlandar goseak hil ziren, eta Estatu Batuetara emigratu behar izan zuten beste askok. Egoera horrek bultzatuta, irlandarrek autonomia estatutua eta parlamentu propioa eskatu zituzten. 1914an onartu zieten autonomia, iparraldeko konderriei izan ezik (Ulster), ingeles kolonoak baitziren han nagusi.\nKanpo politika: Disraeli lehen ministro kontserbadoreak hedapen kolonialaren eta aldeko apustua egin zuen. Hedapen kolonialari esker, hedadura handia hartu zuen Britainiar Inperioak; hain zuzen ere, historiako inperio handiena eta biztanle gehien zituena bihurtu zen.\nViktoriar gizartea: Kontraste bizia zen Britainia Handiko gizartearen ezaugarri nagusia. Langile klase zapaldua zegoen, alde batetik, eta goi mailako gizarte klaseak.\nIngalaterra viktoriarra Kanpo politika errepublika Irlandako auzia en bilakaera Nekazaritza-erreforma liberala Lurralde potentzia


maiatza | 2011 | Kulturak\nLander Garro (Hirudia, 2011-05-29)\nTxillardegik existentzialismoa ekarri zuen, beraz, eta akaso atzerriarekiko liluraren kontaketa ere bai; Atxagak, boxeolariak, bus txoferrak, herdoila; Saizarbitoriak amoralitatea ekarri zuen, sotana erantzi zion gure literaturari; Sarrionandiak, berriz, kartzelako irudi gaurkotua eskaini zigun. Ordutik, dena izan da ahazteko modukoa, salbu eta pieza eder solteren bat (bi dozena edo). Elurteen antzeko maiztasuna dauka gure literaturak, egiazko literaturak esan nahi dut, tarteka erortzen da, eta beti ezustean harrapatzen gaitu. Ez naiz, noski, elur bustiaz ari, hura gehiagotan erortzen da, baina erori orduko desagertzen da, liburu txarrak bezala.\nSeguruen, liburugintza eta literatura biak ohe berean lo egiteak gure literaturaren arnas faltarekin zerikusirik izan du. Ze liburugintzak berezkoa baitu marketina, eta marketinak gezurra, eta gezurrak ez dakar sekula onik. Saltzea hobestu dugu, eta orain Amsterdameko kale gorriko prostituta itxusiak bezalakoak gara, badakigu gure lana egiten, badakigu bezeroa urrez bustitzen, baina denek nahi dituzte ederrenak.\nHorri, bestetik, gure neurosi dosi apartekoa erantsi beharko genioke. Alegia, hain gara itxusiak, ze gure artean txortan amaitu baitugu, eta mahai berean eserita gero, gure mamuez hizketan. Gure etxeko hormak zuriak dira, leihoetan burdinak jarri ditugu, inork ez dezan ihes egiteko tentaziorik izan, Ken Keseyren liburu hartan bezala.\nEdozein sektatako guruak nahiko luke beretzat, bai, gure zurruntasuna. Hain gara zurrunak, ze meiestatikoa erabiltzen baitugu beti, gu eta ez ni, nahiz eta nork bere kezkak eta ezinak dituen, eta ez gutxi, besteez kezkatzen hasteko. Baina ez dugu esaten. Nor bere liburuen bide laburraz kezkatzen da, baina liburuak pluralean ditu aipatzen, liburuak oro har, gaitz orokorra balitz bezala eta ez norberarena. Nork bere kezkez hitz egitea ez da itxuroso. Kendu eredu horretatik Edorta Jimenez, nitasunetik hitz egiten askotan ikusi duguna, eta hortxe izango duzu euskal idazlearen patroia: isila, otzana, eta maiestatiko txuteak zainetatik sartzen dituena. Geurea konposturaren literatura da. Ez da beti hala izan, edo ez beti horrenbeste, baina formalismoak eta itxurakeriak aspaldi garaitu gintuen: beste porrot bat gehiago gure bitrinetan jartzeko.\nLiteraturak, edozein tokitakoa dela ere, aurrera egin nahi badu, gizakia maitatu behar du, gizakiarekiko konpromisoa izan behar du, ze konpromiso horretatik etorriko zaio ulermena, eta ulermen horretatik bizitza kontatzeko gaitasuna. Hemingwayk aipatzen zuen egiantzekotasun sakratu hura. Gure literatura, ordea, ez da gizakiari begira bizi, gure literatura bizi da bere zilborrari eta bere mamuei begira. Sintaxiaren uzki-aroan bizi gara oraindik.\nLiteraturaren iraultza aipatu dut hasieran. Horretan gabiltza, beraz. Hori dugu xede. Metxari su eman, eta letrak eztandarazi. Aldamiotik higiezinen burbuilaren haize-galtzearen eraginez jaitsitako peoiak ere leitzen jarriko ditugu, geure prosa zirtalariarekin. Beren etxeak kentzen dizkietenean, kontsolatzerik izango dute, idazten duen herri bateko kide desjabetuak izango baitira. Inork ere ezingo die plazer txiki hori kendu.\nLorea Agirre (Katuajeak, 2011-05-27)\nLiteratura eta pentsamenduaren alorretan, katalanez sortutako literatura, pentsamendua eta ikerketa bultzatzea eta atzerrian ezagutzera ematea\nGehiengo osoaren bluesa\nBy kulturak in Orokorra 2011(e)ko maiatzaren 27a 2 Comments\nFermin Etxegoien (A cappella, 2011-05-26)\nDiktadurez eta diktadura osteez (gehiago)\nBy kulturak in Orokorra 2011(e)ko maiatzaren 16a 0 Comment\nIban Zaldua (Hirudia, 2011-05-15)\nBarkatuko didate nire hirudikideek, eta baita zutabe hauen irakurle sufrituek ere, aurreko gai bati atzera heltzen badiot. Hala egingo dut, alde batetik, beldur naizelako kritikaren kontuarekin jarraituko banu,\nLorea Agirre (Katuajeak, 2011-05-13)\nHauteskunde kanpaina joan badoa, baina zaporea galdu duen txiklea baino mamurtuago. Fotoetan saltsa apur bat, izatekotan: Yolanda Barcina


Azaleko partxe batek txertoa indartzen (omen) du\nGripearen kontra, oraingoz txertaketa da daukagun arma bakarra. Baina txaplata edo partxe txiki bat, tirita baten oso antzekoa eta txikiagoa ere izan daitekeena, gripearen kontrako txertoaren laguntzaile bikaina izatera irits daiteke, 65 urtetik gorako pertsonetan, batez ere. Iomai izeneko ikerkuntza enpresa batek AEBetako Gaithersburg hirian partxea garatu eta ikertu ondoren, une honetan gizakietan ari dira probatzen Suitzan, laborategiko animaliekin egindako saiakera eta proba guztiek arrakasta osoa lortu eta gero.\nPartxeak ez du, dena den, txertoaren ziztada saihesten. Behin txertaketarekin gripe birus indargetua ziztatu ondoren, ziztada gunearen ondo-ondoan txaplata ezartzen da, eta pixkanaka Escherichia coli izeneko bakteriotik ateratako proteina toxiko bat askatzen du, gaisoaren zelula immuneen artean hedatu eta zabaltzen dena. Era horretan, gorputzaren defentsa sistemek modu gogorragoan erreakzionatzen dute txertoaren birus indargetuaren kontra, gorputzari defentsa hobeak eta gehiago eskainiz.\nOrain arte saguetan lortutako emaitzak bikainak izan dira. Laborategiko animaliek txaplatarekin lortutako erantzun immunea txertoa soilik hartu zuten saguena baino askoz ere hobea izan zen Ã»infekzioaren kontra diharduten T zelulak 50 aldiz ugariagoak ziren partxea zuten saguetanÃ». Une honetan konpainia iparramerikarrak gizakiekin egindako proben emaitzak ere oso itxaropentsuak dira. Horrela, konpainiaren aditua den John Clements immunologoak uste du partxe edo txaplata hori bestelako gaixotasun infekziosoak prebenitzen dituzten beste txerto batzuen erantzunak indartzeko ere erabili ahal izango dela berandu baino lehen. Escherichia coli bakterioa lehendik ere ezaguna zen, koadjubante edo gehigarri bezala, baina orain arte gutxi erabiltzen zen, toxikotasun karga handia zuelako.


Ondarroan gosea sasoiko gizonak alde eginda zeudelako - Ahotsak.eus\nOndarroan gosea sasoiko gizonak alde eginda zeudelako\nOndarroan gosea sasoiko gizonak alde eginda zeudelako
Gerra irten zenean, Ondarroako gizon askok ihes egin zuen Bizkai mendebaldera beren arrantza-ontziekin. Beste asko gerrara soldadu. Jesus ia-ia Errusiara bidali zuten. Lanerako gizonik ez egoteak eragin zuen gerra denborako gosea herrian.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-011-023 kodeko bideoa nahi duzula aipatzea: ahotsak@ahotsak.eus\nGerra irten zenean, Ondarroako gizon askok ihes egin zuen Bizkai mendebaldera beren arrantza-ontziekin. Beste asko gerrara soldadu. Jesus ia-ia Errusiara bidali zuten. Lanerako gizonik ez egoteak eragin zuen gerra denborako gosea herrian.\nGaia(k): Aisia » Kultura , Politika » Gerraostea eta Francoren diktadura » Ekonomia gerraostean\n- Patxi: Gerrik urten ebanin, Gerra Zibille zanetik, ba ordun alde batekuk, idea politukun alde batekuk, ba lehenengo hamen euazen errepublikan aldekuk, ta Francon aldekuk, ba Nafarrun altxa zin hamen ta Nafarrun aurretik antolatute euazenetik gerra aurretik, ba ordun hareek hotzin hartun eben, egun bixin hartu ben Nafarroa guzti eta segixan Gipuzkun sartu zin eta hiru egunin Gipuzku guzti hiru bat astin hartun eben eta sartu zin honaxe. Ta ordun honeek hona sartu eran, billurraz hamengo gixonak batez be ein eben alde hemendik txalopetan ein eben itxasoz alde hemendik ba Bizkaxan zir eta…\n- Jesus: Nire emazti ta be, izandaku, ni alargun na on, baiñe jun zin Iparraldetik\n- Patxi: Bizkaixan zir alde ein eben eta Lekatxon eta Plentzin ta horretan eta Bilbon-ta eon zin\n- Jesus: Gu, gu aitxe eta gorrixak euazelez ez giñan Rusire jun "por misericordia", bestelan Rusire gixuzen gu talde bat apuntatea gixuzen, gu be Rusire juteko.\n- Patxi: Eta hamen hor, denpora hortan holanik hamen aitxak alogera eruteko etxea, ba sustentu eruteko, ba ez euazen aitxak, ez euazen, ez euazen, itxosun eta gero gerran. Gaztik, sasoikuk zinak, gerra! Boluntaixo ez ba zin juten behartute eruten zitxuen eta nausixauak zinak gerrako sasoire ez zinak aillaten, ba hamazortzi urtetik hogeta hamasei urtea edo, edo berrrogeta laure-edo kinttada horta ez zinak aillaten, ba hareek billurraz eskapa, ze eitxen dotsen ba hartu ta kartzela ta horreek gauzok.\n- Jesus: Trabajadorieta gero!\n- Patxi: Eta hoixe zan hamen euana gosi, gerra denporako gosi.\n- Jesus: Situaziñoi eskasa, eskasa.\n- Baiñe portun be gosi?\n- Patxi: Arrantzan ezin ibili, txalopak alde eindde eguazen hamendik, txalopak alde eindde euazen eta ezin ibili\n- Jesus: Gerri hamengu amatxute gero ee ez eben lagaten, sumarinuk eta eoten zin arrastea juteko juten giñanin.\nEgilea(k): Ivette Aristi Irueta (Ondarroako Institutua) , Xabier Iparragirre Santiso (Ondarroako Institutua)\nGerraostean patata soro berriak\nErakusketak jendearengan izan dezakeen eragina\nJan eskasia gerra ondoren